EHRC - Cydnabyddiaethau Equality and Human Rights Commission\nCydnabyddiaethau Mesur Cydraddoldeb Ymchwiliadau Ffurfiol\tYmchwiliad i aflonyddu ar sail anabledd\nCydnabyddiaethau Mae’r ymchwiliad hwn wedi elwa o gyfraniadau nifer o unigolion\nMae’r Comisiwn yn ddiolchgar i’r holl unigolion hynny, sefydliadau pobl anabl, sefydliadau gwirfoddol, cyrff arolygu, ysgrifenyddion parhaol, adrannau llywodraeth ac awdurdodau cyhoeddus a phreifat, sydd wedi cyflwyno tystiolaeth i’r ymchwiliad.\nRydym yn arbennig o ddiolchgar i Katharine Quarmby, awdur 'Scapegoat - why we are failing disabled people' am ei chymorth amhrisiadwy a’i gwaith ar ymgysylltu â rhanddeiliaid. Bu’n hael yn rhannu ymchwil allweddol o’i llyfr gyda ni a chyflwyno nifer y cysylltiadau a’r astudiaethau achos a ddefnyddiom yn ein hadroddiad terfynol. Mae Katharine yn awyddus i gyfrannu at ddadleuon yn y cyfryngau ynglŷn â’r pwnc hanfodol, pwysig hwn.\nRydym yn ddiolchgar, hefyd, i gydweithwyr ac aelodau Grŵp Cynghori a Phwyllgor Anabledd y Comisiwn Cydraddoldeb a Hawliau Dynol am eu harweiniad yn ystod yr ymchwiliad. Heb ei gwaith ar y cyd, ni fyddai’r ymchwiliad hwn wedi bod yn bosibl.\nDiolch i’r cyfweleion oll, a dynnwyd o faes helaeth, am eu hamser ac i ‘Independent Social Research’ am ei gyfraniadau ymchwil.\nMae diolch arbennig i’r rheiny a brofodd aflonyddu ar sail anabledd ac a ddaeth drwyddi, eu ffrindiau a’u teuluoedd a oedd yn ddigon hael i rannu’u profiadau gyda ni.


Canfod 169,000 litr o alcohol anghyfreithlon - BBC Cymru Fyw\nCanfod 169,000 litr o alcohol anghyfreithlon\nFfynhonnell y llun, Gwasanaeth Cyllid a Thollau\nCafodd yr uned ddiwydianol mewn parc busnes yng Nghaerdydd ei harchwilio ar Fawrth 18\nMae'r Gwasanaeth Cyllid a Thollau wedi dod o hyd i 169,000 litr o alcohol anghyfreithlon yng Nghaerdydd, ac mae dyn wedi cael ei arestio mewn cysylltiad â'r darganfyddiad.\nMae'n debyg mai hwn ydi'r darganfyddiad mwyaf o alcohol anghyfreithlon yng Nghymru erioed.\nYn ôl y Gwasanaeth Cyllid a Thollau, mae'r gwin, cwrw a gwirodydd yma yn gyfystyr â gwerth £303,000 o drethi sydd heb eu talu.\nCafodd uned ddiwydiannol mewn parc busnes yng Nghaerdydd ei harchwilio ar Fawrth 18 ac fe ddaeth swyddogion o hyd i alcohol anghyfreithlon fyddai wedi llenwi wyth o flychau dal llwyth 40 troedfedd o hyd.\nRoedd yr alcohol wedi ei osod ar baledi pren, ac mae'r Gwasanaeth Cyllid a Thollau o'r farn fod y nwyddau ar fin cael eu dosbarthu drwy dde Cymru.\n170,000 litr o alcohol\nDywedodd Colin Spinks o adran ymchwiliadau troseddol Gwasanaeth Cyllid a Thollau: "Mae'r darganfyddiad wedi atal bron i 170,000 litr o alcohol anghyfreithlon rhag cyrraedd y farchnad agored, ac mae hyn yn golygu ein bod yn helpu i amddiffyn busnesau gonest sydd yn wynebu bygythiad gan ymddygiad o'r fath."\n"Rydym yn benderfynol o roi diwedd ar y gweithgaredd anghyfreithlon yma sydd yn costio oddeutu £1.2 biliwn mewn trethi sydd heb eu talu yn flynyddol, ac fe fyddwn yn galw ar unrhyw un sydd â gwybodaeth am y fasnach mewn alcohol anghyfreithlon i gysylltu gyda Gwasanaeth Cyllid a Thollau wrth ffonio 0800 59 5000."\nMae dyn wedi ei ryddhau ar fechnïaeth ac mae ymholiadau'r awdurdodau yn parhau.\nLlywodraethwyr yn ymddiswyddo o Ysgol Abersoch


Hafan > Amdanom ni > Cabinet a Gweinidogion > Datganiadau'r Cabinet > Datganiad ar Bydredd Cylchog mewn Tatws Datganiad ar Bydredd Cylchog mewn Tatws\nDiweddarwyd 18 Tachwedd 2003\nY Gweinidog dros yr Amgylchedd, Cynllunio a Chefn Gwlad (Carwyn Jones): Bydd Aelodau yn ymwybodol bod pydredd cylchog mewn tatws wedi ei ganfod yn ddiweddar ym Mwlch ger Aberhonddu. Hyd y gwyddom, dyma’r achos cyntaf o bydredd cylchog yn y DU. Y peth cyntaf y dylem ei wneud yw atal y clefyd rhag lledu a’i ddileu o’r ardaloedd yr effeithiwyd arnynt. Ymatebodd y Cynulliad yn gyflym i’r newyddion am hyn. Bu swyddogion ym Mwlch ddydd Iau diwethaf i asesu’r sefyllfa ac yr ydym yn parhau i fod mewn cysylltiad agos â Gwasanaeth Iechyd Planhigion Adran yr Amgylchedd, Bwyd a Materion Gwledig a chynrychiolwyr sefydliadau tyfwyr cnydau, yn arbennig Undeb Cenedlaethol Amaethwyr Cymru.\nCanfuwyd y tatws hadyd heintus yn ystod yr arolwg blynyddol ar gyfer pydredd cylchog, a gynhelir gan yr Arolygiaeth Iechyd Planhigion a Hadau yng Nghymru a Lloegr a chan y sefydliadau cyfatebol yn yr Alban a Gogledd Iwerddon. Mae’r arolwg yn un o ofynion deddfwriaeth y Comisiwn Ewropeaidd a fwriedir i atal y clefyd rhag lledu, ac mae’n cynnwys cymryd samplau o datws sy’n barod i’w bwyta a thatws hadyd o sampl gynrychioliadol o dyfwyr. Yn yr achos hwn, cymerwyd y sampl o lwyth i’w allforio i’r Ynysoedd Dedwydd, yr oedd rhai nwyddau wedi eu hallforio ohonynt.\nMae’r ffaith i’r clefyd gael ei ganfod yn dangos bod ein gweithdrefnau canfod yn gweithio. Mae’r ymchwiliad i ffynhonnell yr haint yn mynd rhagddo o hyd, ond ymddengys iddi darddu o lwyth o datws hadyd a fewnforiwyd o’r Iseldiroedd yn 2002 ac a blannwyd yn gynharach eleni. Mae ymchwiliadau ar y gweill i weld a anfonwyd unrhyw datws hadyd eraill i’r DU o’r cyflenwr Iseldirol dan sylw. Cymerwyd camau i olrhain unrhyw datws eraill a gynhyrchwyd yn y fferm ym Mwlch a anfonwyd i gyrchfannau eraill.\nMae symud y stoc sydd o bosibl wedi ei heintio wedi ei atal ac mae’r tair fferm, y maent i gyd yn ne-orllewin Lloegr, a gadarnhawyd fel rhai sydd wedi cael tatws hadyd o Fwlch, wedi cael eu rhoi o dan gyfyngiadau. Nid yw’r hadau yn y lleoliadau hynny wedi eu plannu. Cânt eu profi gan yr Arolygiaeth Iechyd Planhigion a Hadau maes o law. Mae gan y Gwasanaeth Iechyd Planhigion gynllun wrth gefn ar gyfer ymateb i achosion o bydredd cylchog, ac mae’r cynllun bellach ar waith. Mae manylion y cynllun hwn ar gael ar wefan DEFRA, y mae cyswllt iddi ar wefan y Cynulliad.\nAchosir pydredd cylchog mewn tatws gan y bacteriwm clafibacter michiganensis sepedonicws ac mae’n glefyd ansefydledig difrifol mewn tatws. Mae’n glefyd cwarantîn a restrir yng nghyfarwyddeb iechyd planhigion y GE ac mae’n glefyd hysbysadwy yn y DU. Mae’r clefyd yn achosi colledion sylweddol mewn cnydau, a all fod mor uchel â 50 y cant, ac nid oes triniaethau cemegol cydnabyddedig ar gael i’w reoli. Nid yw’r clefyd yn achosi risg i iechyd pobl. Fe’i canfyddir mewn rhannau o Ogledd America, yr hen Undeb Sofietaidd a rhannau o Ewrop. O fewn yr Undeb Ewropeaidd, fe’i canfuwyd yn ddiweddar yn Awstria, Gwlad Belg, Denmarc, y Ffindir, Ffrainc, Yr Almaen, Groeg, Sbaen a’r Iseldiroedd.\nSymptom cychwynnol y clefyd yw pydredd meddal tebyg i gaws y cylch fasgwlaidd. Mewn achosion difrifol, mae hwn yn pydru’n llwyr a gall y croen gracio. Fodd bynnag, gall y clefyd aros ynghudd am beth amser ac yn aml dim ond drwy brofion labordy y gellir ei ganfod. Lledaenir y clefyd yn bennaf drwy haint fasgwlaidd yr epil-gloron sy’n deillio o hadau heintus. Fodd bynnag, gall ledaenu hefyd drwy ofalwyr tir, sef tatws heb eu cynaeafu o’r cnwd blaenorol, a gweddillion o gnydau heintus. Mae waliau ysguboriau, sachau a blychau tatws, ac offer a pheiriannau amaethyddol hefyd yn ffynonellau haint posibl.\nGallai canfod y clefyd hwn effeithio ar ein statws allforio gyda rhai gwledydd, yn dibynnu ar eu gofynion mewnforio. Mae rhai gwledydd yn ei gwneud yn ofynnol i’r wlad allforio fod yn rhydd o’r clefyd, tra bod eraill yn nodi eu bod yn rhydd o’r clefyd ar adeg gynhyrchu. Gall y canfyddiad hwn olygu y bydd angen mesurau ychwanegol i ddangos bod llwythi a allforir o Gymru yn rhydd o bydredd cylchog. Bydd yr Arolygiaeth Iechyd Planhigion a Hadau yn cynghori’r Cynulliad unwaith y bydd wedi cwblhau’r profion.\nMae’r Cynulliad yn trafod ar hyn o bryd er mwyn asesu’r ffordd orau o ddelio â stociau heintus. Mae’n debygol y gwneir penderfyniad terfynol, yn seiliedig ar asesiad gwyddonol, ymhen ychydig wythnosau. Caiff y stociau heintus eu gwaredu yn unol â’r rheolaethau biodiogelwch mwyaf caeth ac, os ystyrir bod angen gwaredu stociau y tybir eu bod yn dioddef o’r clefyd, caiff hyn ei gyflawni mewn modd tebyg.\nMae’n bwysig nodi, er gwaethaf y dyfalu yn y wasg, nad yw’r clefyd hwn mor drosglwyddadwy â chlwy’r traed a’r genau. Felly rhaid inni fod yn gwbl fodlon ein bod yn gwybod o ble y tarddodd y clefyd a pha stociau sydd wedi eu heintio cyn inni ystyried cymryd camau pellach.\nDatganiad ar Bydredd Cylchog mewn Tatws (fersiwn Saesneg)\nMaint Ffeil: (864.5 KB)\nMaint Ffeil: (864 KB)


Residents urged to take care after cause of tragic Bodelwyddan fire is revealed as electrical - Newyddion - Gwasanaeth Tân ac Achub Gogledd Cymru\nErfyn ar drigolion i gymryd pwyll wedi tân trydanol ym Modelwyddan\nPostiwyd 22 Tachwedd 2018 16:18\nUnwaith eto mae swyddogion tân yn erfyn ar drigolion i fod yn ymwybodol o beryglon eitemau trydanol yn dilyn tân ym Modelwyddan ddoe (Dydd Mercher 21ain Tachwedd), lle bu farw dynes.\nGalwyd Gwasanaeth Tân ac Achub Gogledd Cymru i adroddiad o dân mewn eiddo yn Coronation Close am 13.02 o’r gloch (Dydd Mercher 21ain Tachwedd). Daeth y diffoddwyr tân o hyd i ddynes, y credir ei bod yn ei 60au, yn yr eiddo ond yn anffodus cadarnhawyd ei bod wedi marw yn y fan a’r lle.\nDaeth yr ymchwiliad ar y cyd gan Wasanaeth Tân ac Achub Gogledd Cymru a Heddlu Gogledd Cymru i’r casgliad bod y tân wedi ei achosi gan lid estyn tro yn yr ystafell wely a oedd wedi gorboethi.\nMae hyn yn dilyn tân trasig arall yn Acrefair, ger Wrecsam yn ystod oriau mân y bore ddydd Sul (18fed Tachwedd) lle bu farw dynes yn dilyn tân a achoswyd gan nam trydanol yn agos at yr oergell.\nMae’r rhybuddion a gyhoeddwyd yn dilyn y tanau yn cyd-fynd ag Wythnos Diogelwch Trydanol (19-25 Tachwedd), lle mae’r tri gwasanaeth tân ac achub yng Nghymru wedi ymuno i hybu ymgyrch sydd yn canolbwyntio ar ddiogelwch cyfarpar trydanol yn y cartref.\nMeddai Kevin Jones, Rheolwr Diogelwch Cymunedol Conwy a Sir Ddinbych yng Ngwasanaeth Tân ac Achub Gogledd Cymru:\n“Roedd yn drist iawn clywed y newyddion bod marwolaeth tân arall wedi digwydd yma yng Ngogledd Cymru mewn cyfnod byr o amser – rwyf yn cydymdeimlo’n ddwys gyda theulu a ffrindiau’r ymadawedig.\n“Credir bod y ddau dân yn danau trydanol – a bod y tân diweddaraf wedi ei achosi gan lid estyn tro a oedd wedi gorbethi. Rwyf yn annog trigolion i ddatod y lidiau hyn yn llawn, ac i brynu lidiau o’r maint cywir ar gyfer y defnydd y maent yn bwriadu ei wneud ohonynt.


Clickfunnels Treial Estynedig - Funnel Of The Day\nClickfunnels Treial Estynedig\nClickfunnels ydi'r #1 wasanaeth yn arwain at greu gwefannau gyda'r diben o farchnata a gwerthu gwasanaethau gan ddefnyddio twmffatiau i gynyddu traffig ac ymgysylltu.\nFel unrhyw gwmni arall, diddordeb mewn dod ar gwsmeriaid newydd bob dydd i ddefnyddio eu meddalwedd ac i wneud i hynny ddigwydd yn creu gwerthiant fflach i gynnig cyfnodau estynedig o'u treial rhad ac am ddim Clickfunnels.\nClickfunnels estynedig treial gwerthiant yn achlysurol ac yn brin o ran natur, ond maent yn digwydd.\nMae'n helpu i adeiladu perthynas well â chwsmeriaid a newydd y mae'n eu galluogi i archwilio'r holl fanteision y llwyfan mewn modd trylwyr.\nMae'r cyfnod estynedig bob amser yn cael ei roi ar ôl casgliad cyflym o ddata o'r parti â diddordeb ac maent i gyd yn cael eu gosod ar ôl hynny.


Llywodraeth Cymru yn ‘ceisio atal pennod o Bobol y Cwm’ – Golwg360\nLlywodraeth Cymru yn ‘ceisio atal pennod o Bobol y Cwm’\nOnd S4C yn gwrthod ildio i ddymuniad y Llywodraeth\nMae BBC Cymru yn dweud bod Llywodraeth Cymru wedi gofyn i S4C beidio ag ail-ddarlledu pennod neithiwr o Pobol y Cwm, sy’n cael ei gynhyrchu gan y Gorfforaeth.\nMae llefarydd ar ran Llywodraeth Cymru wedi cadarnhau eu bod nhw wedi gofyn i’r bennod gael ei thynnu oddi ar yr awyr ac oddi ar wefan Clic ar y sail fod y bennod yn mynd yn groes i ganllawiau’r BBC ac Ofcom.\nMaen nhw wedi cael eu condemnio’n hallt gan wleidyddion o bleidiau eraill gyda’r Ceidwadwyr yn dweud ei bod yn “ffars”.\nRoedd y bennod neithiwr yn cynnwys trafodaeth ar ddifa moch daear er mwyn rheoli dicâiu mewn gwartheg.\nDywedodd cymeriad Cadno yn y bennod: “Does gan y llywodraeth hyn ddim o’r asgwrn cefn i sortio hyn mas unwaith ac am byth. Na beth sy’n hala ni ffermwyr yn benwan.\n“Mae’r haint yn cael ei gario biti’r lle gan foch daear. Ma isie difa nhw gyd.”\n“Yn dilyn pennod neithiwr o Bobol y Cwm rydym wedi gwneud cwyn swyddogol i’r BBC ac S4C yn dilyn yr hyn y credwn sy’n dor-rheol difrifol o ganllawiau BBC ac Ofcom.\n“Rydym wedi gofyn i’r BBC ac S4C weithredu yn gyflym i fynd i’r afael â’r pryderon.\n“Mae canllawiau Golygyddol y BBC yn dweud yn glir fod disgwyl i raglenni sicrhau fod ‘pynciau dadleuol’ yn cael eu trin yn ddiduedd. Ni chredwn fod hyn wedi digwydd yn yr achos hwn.”\nOnd ni fydd S4C yn tynnu’r bennod oddi ar y sianel nac oddi ar wefan Clic.\n“Rydym yn fodlon bod y ddrama yn cynnwys amrywiaeth o safbwyntiau sy’n adlewyrchu’r ddadl gyhoeddus am gynlluniau i gael gwared â’r diciâu mewn gwartheg,” meddai Cyfarwyddwr Cynnwys S4C, Dafydd Rhys.\n“Fe fydd pennod neithiwr o’r rhaglen yn cael ei hailddarlledu fel arfer heno am 6.30 ar S4C, ac mae ar gael ar alw ar Clic.”\n“Rydyn ni’n cymryd bob cwyn o ddifri. Rydyn ni’n ymwybodol o’r gwyn hon ac yn ymchwilio i’r sefyllfa ar hyn o bryd.”\nOnd mae nifer o wleidyddion wedi beirniadu ymyrraeth Llywodraeth Cymru.\nDywedodd Simon Thomas o Blaid Cymru ar ei gyfrif Twitter pnawn ma: “Gobeithio fod digon o asgwrn cefn da #S4C i wrthod ymyrraeth wallgo Llywodraeth Cymru i benderfynu ar ba raglenni ni’n cael gweld.”\nA dywedodd llefarydd diwylliant y Democratiaid Rhyddfrydol Peter Black: “Rwy’n synnu bod Llywodraeth Cymru yn gallu cyffroi gymaint am opera sebon a dechrau taflu eu pwysau o gwmpas mewn ymdrech i dynnu’r sioe.\n“Yn amlwg, does ganddyn nhw ddim parch tuag at y syniad o ryddid barn. Maen nhw’n ymddwyn fel bwlis, mae fel petai Malcolm Tucker o’r ‘Thick of It’ wedi symud i Fae Caerdydd.”\nYn ol llefarydd materion gwledig y Ceidwadwyr, Antoinette Sandbach AC, mae cais y Llywodraeth yn “chwerthinllyd” ac mae wedi galw ar y Llywodraeth i ymddiheuro wrth S4C.\n‘Becso yn biti proffit ma ffermwyr’\nYn ddiweddarach yn y bennod o Pobol y Cwm dywedodd cymeriad arall, Gemma, fod “gan fywyd gwyllt yr hawl i fyw.”\n“Becso yn biti proffit ma ffermwyr, nage lles eu hanifeiliaid.\n“Nhw sy’n gyfrifol am wasgaru TB achos bod nhw’n stoco gormod.”\nDim ond heddiw cyhoeddodd Llywodraeth Cymru eu bod nhw wedi brechu dros 1400 o foch daear yn Sir Benfro. Roedd undebau amaeth wedi galw arnyn nhw i gynnal rhaglen o ddifa moch daear yn lle hynny gan ddadlau mai moch daear sy’n trosglwyddo’r diciau i wartheg.\nMae’r pwysau gan Lywodraeth Cymru wedi ennyn ymateb ar gyfryngau cymdeithasol, dan yr enw ‘Cadnogate’, ar sail y cymeriad yn hytrach na’r anifail.\nDywedodd y cyn-Weinidog Amaeth Elin Jones, a gyhoeddodd raglen o ddifa moch daear pan oedd yn y llywodraeth:\n“Diolch i Lywodraeth Cymru am dynnu fy sylw at Bobol y Cwm. Newydd ei wylio ar @s4clic Peidiwch ei dynnu oddi ar yr awyr na’r we s4c.”\nCameron ddim yn awyddus i ddeddfu ar y wasg\nOnd Nick Clegg yn dweud na ddylid oedi cyn cyflwyno'r argymhellion\nMeg Elis 29 Tachwedd 2012, 17:33\nDa iawn, Simon Thomas – o leia mae o’n gwybod y gwahaniaeth rhwng drama a rhaglen ffeithiol! Be nesa – mynnu tynnu dramau trosedd oddi ar yr awyr am fod llofruddiaeth/dwyn yn groes i’r gyfraith/polisi’r llywodraeth?\nIfor Williams 29 Tachwedd 2012, 17:37\nYou could not make it up – gwych !\nIfor Williams 29 Tachwedd 2012, 18:11\nS4C has backbone shock !\nDafydd 29 Tachwedd 2012, 18:23\nDwi wedi gwneud copi oddi ar clic, Un ar gyfer youtbe wi’n meddwl. Os gallaf wneud unrhywbeth i dynnu flew o drwynau’r Blaid Lafur……unrhywbeth!\ngeraint jones 29 Tachwedd 2012, 20:41\nY broblem fan hyn yw bod yan ddiffyg cyflwyno’r gwir. “Does gan y llywodraeth hyn ddim o’r asgwrn cefn i sortio hyn mas unwaith ac am byth. Na beth sy’n hala ni ffermwyr yn benwan.\nAwgryma hyn mae moch daear sydd ar fai yn gyfangwbl ac mae yna ddigon o adroddiadau gwyddonol yn dweud nad yw hyn yn wir. Ar ben hyn i gyd mae gan y Llywodraeth bolisi – adroddiad John Griffith heddiw er enghraifft o faint o foch daear sydd wedi eu brechu – mae’n anhygoel pa mor lwyddiannus yw’r cynllun hyn.\nSion 29 Tachwedd 2012, 21:00\nIe rhyfedd bod hwn mlan neithiwr a bod adroddiad y Llywodraeth mas heddiw. Ma ffrinds gyda’r Welsh Taliban yn uchel lan yn rhwle!\nPads 29 Tachwedd 2012, 23:16\nDylai cymeriadau ffug Pobol y Cwm wneud eu hymchwil cyn mynegi barn.\nNeilyn 30 Tachwedd 2012, 08:50\nMae Cymru’n teimlo’n wlad dipyn bach mwy bywiog a diddorol bore ma – diolch S4C am ddipyn o gyffro! Mwy o raglenni dadleuol os gwelwch yn dda…..dwi di cael llond bol o edrych ar y paent yn sychu.


Llyfrau Cynfyfyrwyr - Cynfyfyrwyr - Prifysgol Caerdydd\nCynfyfyrwyr blaenllaw Open\nRhannwch eich stori Open\nRydym yn falch o’n cynfyfyrwyr am eu cyfraniadau i’r byd llenyddol. Dyma rai llyfrau sydd wedi cael eu hysgrifennu gan ein cymuned o gynfyfyrwyr.\nOs hoffech ychwanegu eich llyfr chi at y rhestr, anfonwch neges at alumni@caerdydd.ac.uk.\nSir Karl Jenkins (BMus 1966) - Still With The Music: My Autobiography\nRosaleen Moriarty-Simmonds OBE (BSc 1985) - Four Fingers and Thirteen Toes\nAlex Lockwood (BA 1998) - The Chernobyl Privileges\nDeborah Jay (LLB 1984) - Napoleon's Other Wife\nProfessor David P Davies (MBBCh 1965) - In Search of the Physicians of Myddfai\nJames Smythe (BA 2001; PhD 2008) - The Machine\nMohab Abou-Elkawam (PhD 2015) - Nomads of a Global Industry: Seafarers and the Marine Environment: The Quest\nArchwilio sut mae morwyr yn rhyngweithio gyda’r galw cynyddol i ddiogelu’r amgylchedd. Rhagor o wybodaeth ar Amazon\nJ.J. Bhatt (PhD 1972) - Human Endeavor: Essence & Mission A Call for Global Awakening\nTrafodir seiliau hanesyddol doethineb sy’n cynrychioli treftadaeth fyd-eang. Rhagor o wybodaeth ar Amazon\nGemma Clatworthy (BA 2007) - Awakening: Rise of Dragons\nGemydd a chrëwr arfau hanner-corrach yw Amethyst, a’r cyfan mae hi am ei wneud yw cynyddu gwerthiant yn ei siop mewn arcêd poblogaidd yng Nghaerdydd. Pan mae ei ffrind gorau’n cael ei herwgipio, mae’n cael ei llusgo i fyd o gyltiau a dreigiau. Rhagor o wybodaeth ar Amazon\nDr Elena Cooper (LLB 2001) - Art and Modern Copyright\nDyma’r astudiaeth fanwl a chynhwysfawr gyntaf ar hanes diogelu hawlfraint y celfyddydau gweledol, sy’n cysylltu hanes hawlfraint gyda hanes celf a dadleuon hawlfraint cyfoes. Rhagor o wybodaeth ar-lein\nYr Athro David P Davies (MBBCh 1965) - In Search of the Physicians of Myddfai\nYn 1861, cyhoeddwyd y llyfr Meddygon Myddfai, gan gynnig disgrifiad o draddodiad Myddfai i ddarllenwyr Cymru am y tro cyntaf. 150 o flynyddoedd yn ddiweddarach, dychwelodd yr awdur i Fyddfai i ddarganfod y traddodiad hwn. Pwy oedd y meddygon hyn ac o ble y cawson nhw eu gwybodaeth feddygol? Rhagor o wybodaeth ar-lein\nFrederick Dobb (BEng 1966) - 9001 for Design and Manufacture: A complete how-to guide for successful implementation and certification\nPopeth sydd ei angen i gyflawni ISO 9001 gyda llawlyfr templed gwaith llawn yr awdur, gweithdrefnau a thua 70 o ffurflenni. Mae Frederick Dobb yn arbenigwr tra chymwys ac mae wedi cynnal miloedd o archwiliadau ISO 9001 a rhoi nifer o systemau rheoli ISO 9001 ar waith yn llwyddiannus. Rhagor o wybodaeth yn Amazon\nJudith M. Fathallah (PhD 2014) - Emo: How Fans Defined a Subculture\nYn ffenomen gerddoriaeth boblogaidd ar ddechrau'r 2000au, mae emo yn golygu "hardcore emosiynol", ac mae'n cyfeirio at genre cerddoriaeth a sîn ieuenctid sy'n enwog am ei steil adrogynaidd. Bydd Judith May Fathallah yn mynd y tu hwnt i'r ystrydebau a'r stigma cymdeithasol er mwyn ymchwilio sut mae cefnogwyr ar-lein wedi llywio diffiniad emo, gyda goblygiadau sylweddol ar gyfer lluniadau rhyw cenhedlaeth y mileniwm, ac astudiaethau cefnogwyr cyfoes. Rhagor o wybodaeth ar-lein\nJohn F. Francis (BA 2005, PhD 2010) Feasts of Blood: The Forgotten History of Welsh Prize Fighting\nDarllenwch am hanes paffwyr gornest o Gymru a’u bywydau lliwgar y tu hwnt i’r sgwâr. Yn aml, roedd trais gyda phaffwyr yn mynd law yn llaw ag ymosodiadau meddwol ar unrhyw a fyddai’n dod ar eu traws – dynion, menywod, heddlu – gan greu cofnod sylweddol o droseddau yn y broses. Osgoi cael eu saethu yn UDA, brwydro’n ddewr mewn rhyfeloedd yn Ne Affrica a Ffrainc, dianc o garchardai, a’u gyrfaoedd ar y llwyfan mewn dramâu Shakespeare ac mewn clybiau nos yn Ffrainc. Rhagor o wybodaeth ar Amazon\nKevin Goodman (BA 1992) - The Diggum-Uppers: Body Snatching and Grave Robbing in the Black Country\nGallai pobl feddwl mai rhywbeth oedd yn gysylltiedig â Llundain a Chaeredin yn unig oedd cipio cyrff a dwyn o feddau, ond roedd hefyd yn rhemp yn ardal ddiwydiannol gorllewin canolbarth Lloegr: Y Wlad Ddu (The Black Country) Mae'r llyfr hwn yn datgelu pwy oedd cipwyr cyrff a lladron beddau’r ardal, y dulliau a ddefnyddiwyd i'w hatal, a'r dynion meddygol a'u cefnogodd. Cewch wybod hefyd am y gwirionedd erchyll am beth ddigwyddodd pan gafodd cipio cyrff a dwyn o feddau ei wahardd. Rhagor o wybodaeth ar Amazon\nJared Green (LLB 2004) - Famously Dead\nPedwar ffrind coleg. Un seleb marw. Tri diwrnod yn Las Vegas. Miliwn o bunnoedd i wario. Beth allai fynd o’i le? Roedd Jack, Charlie, Piers a Tom wedi dilyn trywydd gwahanol ar ôl gadael Prifysgol Caerdydd ac roedd bywyd wedi bod yn fwy caredig i ambell un. Serch hynny, mae marwolaeth Michael Jackson yn sbardun i ail-gydio mewn gêm a ddechreuodd dros ddau ddegawd yn ôl, ac mae’r ffrindiau yn dod at ei gilydd i fentro ar daith fawr eu bywyd...Rhagor o wybodaeth ar Amazon\nSimon Hall (PGDip 1991) - The TV Detective\nMae Dan Groves, y gohebydd teledu newydd gael ei anfon i ohebu am droseddu ac yn edifarhau. Mae angen cwrs dwys mewn gwaith heddlu arno; ac felly mae’n cysgodi y Ditectif Prif Arolygydd Adam Breen ar ymchwiliad llofruddiaeth proffil uchel, ond nid yw pawb yn hapus â hyn. Rhagor o wybodaeth ar Amazon\nGeoff Hanlan (BScEcon 1977; BA 1999) - 2045 and After: Rhan Un\nMae Christopher Jones yn cael ei anfon ymlaen mewn amser i’r 8fed o Fai 2045 Dyma ddechrau taith gyffrous wedi’i ysgrifennu mewn dwy ran sy’n arwain at 2060. Ar ôl iddo gyrraedd Cernyw mae’n cael ei adnabod fel James Marsh. Rhagor o wybodaeth ar Amazon\nMyles Hopper (BA 2010) - The Mindful Chef\nWedi’i sefydlu yn 2015 yn Nyfnaint gan Myles Hopper a Giles Humphries, Mindful Chef yw hoff gwmni recipe box y DU, fel y pleidleisiwyd gan Trust Pilot. Mae Myles, sydd yn hyfforddwr personol a maethegydd, a Giles yn gweithio gyda thîm proffesiynol o gogyddion i ddylunio a chreu ryseitiau blasus ac iachus. Maent yn danfon y cynhwysion i filoedd o gartrefi ar draws y wlad bob wythnos. The Mindful Chef yw eu llyfr cyntaf. Rhagor o wybodaeth ar Amazon\nDeborah Jay (LLB 1984) - Napoleon's Other Wife: Hanes Marie-Louise, Duges Parma, gwraig llai adnabyddus Napoleon Bona Parte\nDatgelu’r fenyw a gafodd ei hanwybyddu/neilltuo gan y myth o garwriaeth Napoleon a Josephine. Rhagor o wybodaeth ar Amazon\nSyr Karl Jenkins (BMus 1966) - Still With The Music: My Autobiography\nMae cerddoriaeth yn gallu cyfathrebu â phawb. Mae cerddoriaeth Syr Karl Jenkins yn gwthio ffiniau arddull a genre, daearyddiaeth, iaith a chenedligrwydd i anfon neges o heddwch sydd wedi cael effaith ar filiynau o amgylch y byd. Rhagor o wybodaeth ar Amazon\nDr Esther Ramsay-Jones (BA 1998) – The Silly Thing: Shaping the Story of Life and Death\nMae The Silly Thing yn adrodd hanes menyw sy’n derbyn bod ganddi glioblastoma gradd 4, canser ymosodol o’r ymennydd, a’i thrafferthion wrth fyw a marw gyda’r cyflwr. Caiff yr hanes ei adrodd o safbwynt ei merch, Esther Ramsay-Jones, sy’n seicotherapydd ac yn academydd. Rhagor o wybodaeth ar-lein\nAditi Kotwal (MA 2009) - Draupadi in High Heels\nYn ferch i deulu busnes adnabyddus, mae Deeya yn ferch ddisglair, gyfoethog wedi’i difetha ac sy’n berchen ar siop ffasiwn elitaidd. Mae ei rhieni am iddi briodi a chynnal rhyw fath o swayamvar er mwyn iddi ddewis gŵr. Mae hi mewn penbleth - dewis Karan, y dyn hynod olygus a chyfareddol, neu Arjun, sy’n fywiog a chymdeithasgar. Rhagor o wybodaeth ar Amazon\nDavid Lewis (BSc 1988) - Going Off Grid\nCasgliad o farddoniaeth fodern sy’n canolbwyntio ar gyfalafiaeth ddigidol, dylanwad negyddol sefydliadau technegol mawr a’n dibyniaeth ar ddata. Mae’r cyfeiriad negyddol y mae dynol ryw yn ei gymryd yn destun pryder i Lewis, ac mae’n dadlau fod angen i ni arwain ein hunain yn ôl i le symlach a hapusach yn y byd all-lein Fe ddisgrifiodd y cerddor Cymreig Andrew Davies ei waith fel ‘Y Tir Wast i Genhedlaeth y Mileniwm.’ Rhagor o wybodaeth ar Amazon\nWedi’i ysbrydoli gan ddigwyddiadau go iawn, mae The Chernobyl Privileges yn ddrama seicolegol seriol sy’n darlunio’r profiad trawmatig o oroesi trychineb o’r fath. Mae’n stori drasig ond calonogol ar yr un pryd, sy’n archwilio goblygiadau penderfyniadau sy’n rhaid inni eu gwneud ac sy’n siapio ein bywydau. Rhagor o wybodaeth ar Amazon\nAnkur Mahajan (MSc 2009) - Life Beyond Bullets- Memoir of Life in rural Afghanistan and West Africa\nFel dyn ifanc, mae’r awdur yn cyflwyno ei fyfyrdodau dwys a byw o’i hanes lliwgar, agored a hynod bersonol o fyw yng nghefn gwlad Afghanistan ac amrywiaeth o wledydd yng Ngorllewin Affrica. Mae’r llyfr yn daith sy’n trin a thrafod mewn modd meddylgar y meysydd trawsddiwylliannol, gwleidyddol, rhywedd, economaidd, diogelwch a chrefyddol sy’n berthnasol mewn parthau rhyfel ac yn y gwledydd lleiaf datbygol o brofiad uniongyrchol yr awdur. Rhagor o wybodaeth ar-lein\nDr Matt Morgan (MBBCh 2004, PhD 2015) - Critical\nMae Dr Matt Morgan yn feddyg gofal dwys yng Nghaerdydd, ac mae’n gofalu am y cleifion gwaelaf yn yr ysbyty. Yn ei lyfr cyntaf, Critical, mae am eich tywys o amgylch yr adran gofal dwys, un o'r mannau prysuraf a lle ceir y pwysau mwyaf, mewn ysbyty'r oes fodern. Cewch wybod am rai o'i achosion mwyaf diddorol a chofiadwy. Drwy'r hanesion hyn, byddwch yn dysgu am ryfeddodau'r corff dynol ac yn dathlu gwydnwch anhygoel yr ysbryd dynol. Bydd rhywfaint o'r elw o werthu'r llyfrau'n cael ei roi i elusen leol 2WichUponAStar, sy'n helpu teuluoedd sy'n colli rhywun yn sydyn. Rhagor o wybodaeth ar Amazon\nMae Rosaleen wedi byw ag anafiadau ofnadwy o ganlyniad i Thalidomide gael ei roi i’w Mam pan oedd hi’n feichiog. Mae hi’n awr yn rhedeg Ymgynghoriaeth Hyfforddi Cydraddoldeb Anabledd. Rhagor o wybodaeth ar Amazon\nLaurence Moroney (BSc 1991) - Space Cadets\nFlynyddoedd ar ôl i ddynoliaeth osgoi rhyfel niwclear angheuol o drwch blewyn, fe adeiladodd y Cenhedloedd Unedig Academi Ofod. Ei bwrpas: Sicrhau na fyddwn ni yn wynebu difodiant fyth eto. Rhagor o wybodaeth ar Amazon\nMarvin Nyenyezi (LLB 2002) - International Student Pathfinder\nMae International Student Pathfinder yn ganllaw hanfodol ar gyfer myfyrwyr tramor mewn prifysgolion yn y DU a fydd yn eu helpu i fanteisio i’r eithaf ar eu profiad prifysgol. Mae’n llawn cyngor ac awgrymiadau ymarferol ar ystod o bynciau fel dewis prifysgol, gwneud cais am interniaeth a swyddi i raddedigion, a chymaint mwy. Rhagor o wybodaeth ar Amazon\nJarlath O’Brien (BSc 1999) – Leading Better Behaviour: A Guide for School Leaders\nYn y llyfr hwn, sy’n mynd law yn llaw â’i gyhoeddiad arall, Better Behaviour, mae Jarlath O’Brien yn cyfuno’r ddealltwriaeth y mae wedi’i meithrin drwy ei brofiad ei hun o wella ymddygiad mewn ysgolion, ymchwil a pholisïau, i greu canllaw ymarferol i gefnogi arweinwyr mewn ysgolion a darpar arweinwyr. Rhagor o wybodaeth ar-lein\nJeni Oborn (BA 2004) - The Image of Survival\nFe oroesodd Sophia Darcy gancr, heb gael ei heffeithio ryw lawer, a’i bywyd o’i blaen. Wrth i’w blynyddoedd iach fynd yn eu blaenau, mae hi’n cael trafferth dod o hyd i rywbeth i roi ystyr i’w bywyd - ‘rhywbeth trawiadol’ i fyw bywyd i’r eithaf fel y dylai rhywun wneud ar ôl goroesi cancr yn ei llygaid hi. Rhagor o wybodaeth ar Amazon\nJames Orpwood (BSc 2002, PhD 2006) - A Quest For Fulfilment\nMae A Quest for Fulfilment yn gipolwg ysgafn, ond geirwir ac ysbrydoledig ar daith dyn - o bysgotwr brwd a gwyddonydd pysgodfeydd - i ddod o hyd i foddhad proffesiynol a phersonol yn y mynyddoedd. Rhagor o wybodaeth ar Amazon\nAnthony Papadopoulos (MSc 1997) ac Evi Plomaritou (MSc 1997) - Shipbroking and Chartering Practice\nYn awr yn ei wythfed argraffiad, mae’r clasur yma yn bwynt cyfeirio i unrhyw un sydd am ddysgu rhywbeth am siartio a’r arfer o fasnachu llongau. Rhagor o wybodaeth ar-lein\nRichard Parks (Llawfeddygaeth ddeintiol, 1997 - 2000) - Beyond the Horizon\nMae stori Richard Parks yn un o straeon mwyaf rhyfeddol ac ysbrydoledig chwaraeon cyfoes. Mae Beyond the Horizon yn stori wych, ysbrydoledig a chyffrous am anturiaethwyr cadair freichiau, chwaraeon eithafol a chefnogwyr mynydda. Rhagor o wybodaeth ar Amazon\nPip Payne (BA 2003) - The Slimming Foodie: Everyday meals made healthy, hearty and delicious\nYn seiliedig ar y blog arobryn, mae The Slimming Foodie yn trin a thrafod prydau blasus, egnïol i’w coginio gartref ac sy’n addas i unrhyw un sy’n colli pwysau. Rhagor o wybodaeth ar Amazon\nJohn Rickards (BEng 1999) - Winter’s End\nMae ganddynt gorff marw dynes. A dyn hanner noeth yn sefyll dros y corff. Does dim syniad ganddyn nhw sut i’w orfodi i siarad. Felly maent yn galw ar Alex Rourke, cyn-ymholwr gyda’r FBI i dref Maine yn Winter’s End. Ond wrth i Rouke bryfocio meddwl enigmatig ‘Nicholas’, mae’n cael ei orfodi i ail-edrych ar ei orffennol ei hun. Rhagor o wybodaeth ar Amazon\nDr Geraldine Rowe (BSc 1980) - Ein Hysgol ni ydoedd, Mae'n Amser: Canllaw Cydymaith i Gydweithrediaeth Ysgol Gyfan\nMae'r llyfr hwn yn amlinellu dull ysgol gyfan o gydweithredu rhwng athrawon a disgyblion, sy'n dangos sut y gellir mynd i'r afael ag agweddau ar anghydraddoldeb cymdeithasol drwy gymryd rhan yng nghymuned yr ysgol a chymryd rhan weithredol yn y broses o wneud penderfyniadau o oedran cynnar. Rhagor o wybodaeth ar Amazon\nDychwelodd Vic o’r rhyfel i gael ei arteithio gan ei freuddwydion. Ei briodas â Beth ar chwâl. Fe gynigiodd beiriant achubiaeth iddo, gan glirio ei atgofion. Nawr, mae’r peiriannau wedi diflannu, yn rhy ddadleuol, a’r sgîl-effeithiau yn rhy beryglus. Ond yn fflat Beth mae yna focs du. Rhagor o wybodaeth ar Amazon\nRose Sgueglia (BA 2008, PGDip 2009) - The Real Leonardo Da Vinci\nMae'r bywgraffiad hwn yn archwilio Leonardo a'i rolau gwahanol o anatomegydd i ddyfeisiwr, pensaer, peintiwr, templar yn ôl y sôn ac arloesydd gwyddonol. Er gwaethaf y ffaith na chafodd gyfle i gwblhau llawer o'i waith, llwyddodd Leonardo i ddylanwadu cenedlaethau o artistiaid, a hyd heddiw mae'n dal i gael ei ystyried yn ffigur pwysig yn y sector artistig a gwyddonol. Rhagor o wybodaeth ar-lein\nDr Rudolf Tjandra (MBA 1993) - Going East\nMae’r llyfr yma yn cynnig syniadau sylfaenol yr awdur ar ‘beth sydd bwysicaf’ er mwyn rhedeg busnes llwyddiannus ac adeiladau brand cryf yng nghyd destun y farchnad ASEAN. Rhagor o wybodaeth ar Amazon\nLiz Unser (BPharm 1965) – Winter into Spring\nMae Gaeaf i'r Gwanwyn yn trin a thrafod brwydrau bywyd ochr yn ochr â myfyrdodau ynghylch cyfeillgarwch rhwng menywod ac athroniaeth Fwdhaidd ymarferol. Mae'n dilyn stori menyw y mae ei bywyd perffaith yn ôl pob golwg yn chwalu, a’i thaith i ddod i adnabod ei hun yn well a hunanddarganfod a gollwng gafael. Rhagor o wybodaeth ar Amazon\nDr Gareth Williams (Gol. 2005) - Needing Napoleon (The Richard Davey Chronicles Book 1)\nDyma hanes antur anhygoel sy’n tywys y darllenydd o Baris heddiw i frwydr Waterloo a thu hwnt gydag athro hanes sy’n teithio trwy amser. Rhagor o wybodaeth ar Amazon\nTiffany Wright (MA 2004) - Somebody Else's Shoes\nNid yw Mia, y newyddiadurwraig flêr ac ansicr yn teimlo ei bod yn byw bywyd llawn. Mae Natasha Logue, y ferch ysblennydd sy’n gynllunwraig ffasiwn ar gyfer enwogion gyda phopeth y gallai obeithio. Ond un diwrnod, mae bywydau Mia a Natasha yn croesi mewn ffordd hollol annisgwyl. Rhagor o wybodaeth ar Amazon\nMeet our alumni who have earned plaudits for their writing.


Rholer Gwactod Aml-swyddogaeth Tsieina Rholer Gwactod ffatri a chyflenwyr Peiriant Slimming | Nubway\nYn cyfuno pum technegydd gwahanol\nMae'r siâp V yn cyfuno pum technoleg wahanol gan gynnwysIR (laser is-goch), RF deubegwn, rholer tylino, cavitation gwactod a thryloyw. Y cyfuniad o lR, gwactod a gwres dwfn RFcause o'r celloedd braster, eu meinwe gyswllt o'u cwmpas a'r ffibrau colagen dermol sylfaenol. Mae'r math hwn o wresogi a gwactod effeithlon yn ysgogi twf colagen ac elastin newydd a gwell sy'n arwain at ostyngiad lleol mewn llacrwydd croen, cyfaint y corff, a gwelliant cyffredinol yn strwythur a gwead y croen. Mae'r rholer tylino yn achosi cynnydd ar unwaith mewn cylchrediad a draeniad lymffatig, y ddwy gydran hanfodol ar gyfer strwythur croen iach.\nROLWR VACUUM INFRARED HANDLE RF (BIG)\nDefnyddir ar gyfer tynnu cellulite\ntynhau'r croen ar yr abdomen, pen-ôl, gwasg, cluniau ac yn ôl.\nROLWR RF VACUUM INFRARED RF HANDLE (BACH)\nFe'i defnyddir ar gyfer tynnu cellulite a thynhau'r croen ar freichiau, lloi ac yn ôl.\nLLAWER RF VACUUM CYFLEUS\nYn meddu ar dri phen triniaeth gwahanol, maint tynhau a chodi croen wyneb a gwddf, crychau llygaid, bagiau llygaid a thriniaeth cylchoedd tywyll.\nLLAW CAVITATION ULTRASOUND VACUUM\nYn cyfuno gwactod ac uwchsain, ar gyfer lleihau braster lleol mewn theabdomenau, pen-ôl, morddwydydd ac ardaloedd eraill.\nMae'r dolenni'n mabwysiadu sgrin 3.5-inchtouch, a gellir addasu'r mesuryddion triniaeth wrth yr handlen yn ystod y driniaeth, sy'n gyfleus ar gyfer gweithredu.\n1.5 technoleg mewn un peiriant\n2. galw mawr gan gleifion am driniaethau cyfuchlinio cellulite a chorff\nCanlyniadau rhagorol mewn dim ond 1-3 sesiwn\nProfiad defnyddiwr 4.enhanced gyda meddalwedd modd tywysedig newydd\nBlaenorol: Adnewyddu Croen Super Peiriant Tynnu Gwallt IPL SHR OPT\nNesaf: Cool Sculption 4 Mae Cryo yn Trin Peiriant Colli Pwysau Rhewi Braster Cyolipolysis


Cynnig “ffordd arall o edrych” ar faterion gwledig – Golwg360\n28 Tachwedd 2017 am 14:19\nYn dilyn lansiad arolwg gan Gyngor Sir Gâr heddiw, mae Cymdeithas yr Iaith wedi cynnig “ffordd arall o edrych” ar faterion gwledig.\nRhan o broses ymgynghori yw’r arolwg fydd yn rhoi cyfle i bobol cefn gwlad i leisio’u barn am heriau sy’n eu hwynebu, ac i gynnig gwelliannau posib.\nEr bod y mudiad iaith yn croesawu’r lansiad, maen nhw’n awyddus bod pobol yn cynnig “atebion” i heriau cefn gwlad yn hytrach na rhestru “problemau”.\nAc un o’r atebion posib yma, yn eu barn nhw, yw’r ‘strategaeth cylchoedd consentrig’ – sef sustem o ymdrin â lefelau gwahanol cefn gwlad: trefi, pentrefi, y wlad.\nYn ôl Swyddog Maes Dyfed Cymdeithas yr Iaith, Bethan Williams, mae gan bob ‘lefel’ wledig rhywbeth i gynnig, a phwrpas y sustem yw ceisio amlygu diffygion a chryfderau pob haen.\nLefelau cefn gwlad\n“Maen [pob lefel] yn gallu cynnig gwasanaethau gwahanol ac mae angen i ni weld cryfder y gwasanaethau yna,” meddai Bethan Williams wrth golwg360. “A beth maen nhw i gyd yn cynnig.\n“Yn hytrach na gweld beth sydd ddim ar gael, gweld beth sydd ar gael yna a gweld be mae pob pentref a thref yn medru cynnig. A, sut maen nhw’n cydweithio â’i gilydd.\n“Mae gyda phob pentref a thref fach, rhywbeth i gynnig. Ac mae eisiau gwneud yn fawr o hynna. A gweld sut mae hynna’n medru bwydo mewn i wasanaethau yn fwy. Beth sydd ar goll a beth sydd ar gael.”


Llythyr 'gwrth-Gymraeg' Trago Mills yn 'sarhaus' - BBC Cymru Fyw\nLlythyr 'gwrth-Gymraeg' Trago Mills yn 'sarhaus'\nImage caption Dywedodd Bruce Robertson fod y Saesneg yn "ased a ddylid ei thrysori"\nMae cadeirydd cwmni Trago Mills wedi ei feirniadu am wneud sylwadau sydd wedi eu galw'n "wrth-Gymraeg" gan Gymdeithas yr Iaith.\nDaw'r sylwadau ar ôl i Bruce Robertson ddweud bod ganddo "amheuon" am addysg cyfrwng Cymraeg mewn llythyr at Gomisiynydd y Gymraeg.\nMae'r llythyr, sy'n trafod darpariaeth yr iaith yn siop newydd Trago Mills ym Merthyr Tudful, hefyd yn dweud mai "Saesneg yw dewis iaith pobl leol", ac yn cwestiynu'r defnydd o arwyddion dwyieithog.\nDywedodd Cymdeithas yr Iaith bod sylwadau Mr Robertson yn "sarhaus iawn" ac yn dangos "amarch".\nDywedodd Mr Robertson wrth BBC Cymru fod angen "gadael i'r bobl ddewis pa iaith i'w defnyddio o ddydd i ddydd", a'i fod yn "annhebygol o blygu i fodloni lleiafrifoedd tra'i fod yn ceisio gwneud y gorau i'r mwyafrif".\nMae gan y cwmni bedwar safle ar hyd y DU, a'r diweddaraf yw'r safle ym Merthyr Tudful.\nAr hyn o bryd arwyddion uniaith Saesneg sydd yn y siop, ond yn y llythyr mae Mr Robertson yn ymrwymo i osod arwyddion dwyieithog.\nOnd mae Mr Robertson hefyd yn cwestiynu gwerth arwyddion o'r fath, gan ddweud ei fod wedi treulio cryn dipyn o amser ym Merthyr ar ôl i'r cwmni brynu eu safle cyntaf ym Mhentrebach ar ddiwedd yr 80au.\nImage copyright Adam Davies\nImage caption Fe wnaeth y siop adrannol newydd gwerth £65m agor ym Merthyr mis Ebrill\nDywedodd fod ganddo "amheuon ynghylch yr her i'r gyfundrefn addysg a geir drwy addysgu iaith arall, yn enwedig o ystyried safonau llythrennedd presennol".\n"Yr wythnos diwethaf cafodd 'furniture' ei sillafu gan weithiwr fel 'fernicher': maddeuwch fy anwybodaeth ond o hyn y deallaf dyna yw'r sillafiad cywir... yn Gymraeg!"\nYchwanegodd: "Ni wnaf eich trafferthu wrth ddadlau ynghylch buddion economaidd o fanteisio ar ein rhodd, bron â bod oddi wrth Dduw, o siarad iaith fwyaf dominyddol y byd.\n"Digon yw dweud, fel cenedl ar drothwy Brexit ei bod [y Saesneg] yn ased na ddylid ei thanbrisio na thanamcangyfrif ei gwerth, ond ei thrysori a manteisio arni lle bynnag sy'n bosibl."\nMewn sylwadau pellach i BBC Cymru dywedodd: "Dwi erioed wedi clywed [y Gymraeg] yn cael ei siarad, a dwi'n mynd i siopau, bwytai, tafarndai.\n"Mae gen i nifer o ffrindiau yn y cwm dros y ffordd ble dwi wedi treulio llawer o amser, nid 22 ond 30 mlynedd mewn gwirionedd, ac i fod yn onest, dwi erioed wedi ei chlywed yn cael ei siarad."\nDywedodd llefarydd ar ran Comisiynydd y Gymraeg eu bod nhw wedi derbyn "sawl cwyn" gan gwsmeriaid am ddiffyg arwyddion Cymraeg yn Trago Mills Merthyr Tudful.\n"Mae ein Tîm Hybu yn gweithio gyda busnesau i'w hannog i ddefnyddio mwy ar y Gymraeg ar sail wirfoddol, ac mae gennym brofiad helaeth o weithio'n llwyddiannus gyda rhai o fân-werthwyr mwyaf y DU ar ddatblygu eu defnydd o'r iaith.\nYchwanegodd: "Rydym wedi cynnig helpu Trago Mills i ddatblygu defnydd o'r iaith, ac mae'r cynnig hwn yn dal i sefyll."\nYn ôl Wyn Williams, Cadeirydd Rhanbarth Morgannwg-Gwent Cymdeithas yr Iaith mae "sylwadau gwrth-Gymraeg y cwmni'n rhai sarhaus iawn".\n"Maen nhw'n dangos amarch tuag at y wlad y maen nhw'n masnachu ynddi â thuag at ein hiaith genedlaethol unigryw," meddai.\nDywedodd llefarydd ar ran Llywodraeth Cymru: "Mae 86% o bobl yng Nghymru yn teimlo bod yr iaith yn rhywbeth i fod yn falch ohoni. Rydyn ni'n cytuno â nhw."\nAS: Cymraeg cyn Saesneg ar arwyddion 'yn drysu gyrwyr'\n'Rhaid mynd i'r afael â gwawdio'r iaith Gymraeg'\nArolwg: Cymry am weld mwy o gefnogaeth i'r iaith Gymraeg


By Huw | Published: 24/08/2010\nUn agwedd o iaith, ac yn fwy perthnasol i mi, yr iaith Gymraeg yw ei thafodieithoedd. Yn aml yr ydym yn clywed am Waldo neu T.H. Parry-Williams yn sôn am eu gwladgawrch a hynny fel ryw fath o dafluniad o’u milltiroedd sgwâr i hyd a lle Cymru. I.e. Golygfeydd a phobl Preseli neu Eryri sy’n ymestyn yn bell heibio’r gorwel. Y nodwedd sy’n rhan o’r bobl yw eu ffyrdd o fyw, sut maent yn cyfathrebu â’i gilydd a hynny mewn modd penodol – cymunedau amaethyddol yn defnyddio geiriau unigryw i ddisgrifio bywyd fferm; cymunedau diwydiannol yn defnyddio geiriau unigryw i ddisgrifio gweithfeydd haearn, glo neu fywyd tref.\nAgwedd arall o dafodiaith yw ei fod, fel gwyddoniaeth a byd natur, yn rhywbeth sy’n diddori. Wrth i’r byd newid, y Gymraeg yn cilio mewn rhai ardaloedd ac yn tyfu mewn ardaloedd eraill mae’r tafodieithoedd yr ydym yn eu hadnabod yn wynebu newid. I’r rhai sy’n gweld newid eisoes, gall fod yn dorcalonnus wrth i’r tafodiaith ddiflannu’n llwyr neu gael ei llyncu gan dafodiaith cyfagos.\nUn ffordd o gofio rhywbeth haniaethol fel tafodiaith yw ei gofnodi, unai ar bapur neu fel sain. Un ymdrech i wneud hyn oedd gan Peter Wyn Thomas a Beth Thomas. Dysgais am eu gwaith Cymraeg, Cymrâg, Cymrêg: Cyflwyn’r Tafodieithoedd gan Carl Morris draw ar Quixotic Quisling, ble soniodd am greu mapiau o ddefnydd geiriau e.g. pa air yr ydych yn ei ddefnyddio am sweet, boed yn losin, fferen, da-da be bynnag a nodi ar fap ble’r ydych yn byw. Bydd hyn yn galluogi i fap cael ei greu sy’n dangos ardaloedd gyda defnydd geiriau gwahanol.\nFel rhan o’r gwaith, cafodd pobl eu cyfweld a’r ffordd yr oeddent yn siarad, geirfa ac acen, eu recordio ar dâp a’i gofnodi fel testun. Bellach ar wefan Casgliad y Werin, sydd i’w weld gyda dim ond cynnwys Saesneg ar hyn o bryd, mae recordiadau o’r bobl yn siarad yn y gwaith ar gael i’w glywed fan hyn. Byswn i’n deud fy mod yn defnyddio geirfa ac acen sy’n gymysgiad o dafodieithoedd Rhosllannerchrugog, Llansannan a Ffynnongroyw – Cymraeg mae nifer yn ei ddisgrifio fel un Hen Sir y Fflint.\nAr ôl darllen am y llyfr Cymraeg, Cymrâg, Cymrêg: Cyflwyno’r Tafodieithoedd ar flog Carl, aethais ati i edrych am y llyfr ym Mhrifysgol Bangor. Mae sawl copi i’w gael yn y Prif Lyfrgell a llyfgell Safle Normal. Yr oedd hi’n diddorol gweld y gwahaniaethau yn sut mae pobl yn siarad yn fy milltir sgwâr i, sef gogledd-ddwyrain Cymru, ond braidd yn siomedig nad oedd mwy o bobl wedi eu cyfweld o drefi eraill. E.e. geiriau crochenwyr a ddaeth i gyffiniau’r Wyddgrug ym Mwcle o Swydd Stafford wedi eu derbyn yn y Gymraeg, fel snapyn am egwyl bwyd.\nYr oedd fy nain, ar ochr fy nhad, yn dwad o Ben-y-cae ger Wrecsam – wedi ei magu mewn ffordd unigryw Gymreig. Adeg Nadolig, buasent yn crogi celyn o nenfwd y tŷ – dim sôn o goeden Nadolig – a’i addurno. Yr oedd disgwyl y post a diwrnod o waith ar yr un diwnrod – dim gwyliau. Dysgais heno fod fy nhad gyda hen dâp o fy hen-daid yn darllen llyfr yr ysgrifennodd i ddathlu can-mlwyddiant ei gapel, degawdau yn ôl. Yr ydwyf wedi fy nghynhyrfu bod gofnodiad o dafodiaith a geirfa sydd bosib iawn wedi marw – does neb yn siarad felly heddiw. Fel rhan o ddiwrnod Pethau Bychain, ble mae unigolion yn bwriadu cyfrannu cynnwys Cymraeg i’r wê, hoffaf enwebu fy hun i geisio digido”r hen dâp a’i roi arlein fel cofnod o hanes ddiwylliannol Cymreig.


Gêm Parti Nadolig Gwyn. Chwarae rhad ac am ddim ar-lein\nFfasiwn Flwyddyn newydd Gaeaf Gwisgo i fyny Kids gwisgo i fyny ar gyfer merched Nadolig Barbie wisgo i fyny Winx Merched Rasio Ras ar gyfer bechgyn Kids rasio Kids gwisgo i fyny ar gyfer merched Intelligent Chwiliwch am eitemau Caffi Ryseitiau i Ferched\nGêm Parti Nadolig Gwyn Ar-lein\nParti Nadolig Gwyn\nGêm Disgrifiad: Yn y gêm Gwyn Nadolig, bydd angen i chi helpu'r merched i gael parti Blwyddyn Newydd. Y peth cyntaf sydd angen i chi addurno'r goeden Nadolig, sydd mewn ystafell fawr. Bydd angen i chi osod teganau a choetiroedd ysgubol ar y coed Nadolig. Yna bydd rhaid ichi addurno'r ystafell ei hun. Gallwch wneud hyn gyda chymorth amrywiaeth o gemwaith ac eitemau eraill. Bydd angen i chi godi dillad ac esgidiau.\nAdeiladwr Tywysogesau Yn Ein Mysg Paratoi ar gyfer y Parti Diolchgarwch Krampus Nadolig: Her Coca-a-Leakey Chwiorydd y Dywysoges: Tric neu Drin Princesses Spooky: Antur Cyfryngau Cymdeithasol Barbie a Ken: Nadolig Taith Byd Blonde Protest plant ifanc\nYn y gêm Gwyn Nadolig, bydd angen i chi helpu'r merched i gael parti Blwyddyn Newydd. Y peth cyntaf sydd angen i chi addurno'r goeden Nadolig, sydd mewn ystafell fawr.\n© playgame24.com - gêm ar-lein rhad ac am ddim Parti Nadolig Gwyn () Chwarae\nfflachia herwhela ar-lein Parti Nadolig Gwyn rhad ac am ddim.. Peidiwch ag anghofio sgorio'ch y gêm hon Parti Nadolig Gwyn a rhannu gêm hon gyda'ch ffrindiau gorau.


Pleidlais i roi diwedd ar ffermio cŵn bach yn ddiegwyddor yng Nghymru - Neil McEvoy - Aelod Cynulliad Canol De Cymru\nPleidlais i roi diwedd ar ffermio cŵn bach yn ddiegwyddor yng Nghymru\nPostiwyd ar November 14 2018, 2:03 yh\nMae’r Aelod Cynulliad annibynnol Neil McEvoy wedi cyflwyno gwelliant i gynnig yng Nghynulliad Cenedlaethol Cymru yn galw am roi diwedd ar ffermio cŵn bach.\nMae’r arfer o ffermio cŵn ar raddfa ddiwydiannol er mwyn eu gwerthu ar fin cael ei wahardd yn Lloegr. Gall bridio cŵn yn ddwys olygu bod cannoedd o anifeiliaid yn byw dan amodau caeth a chyfyng, gyda geist yn cael eu gorfodi i fagu sawl torllwyth y flwyddyn.\nCafodd Cynnig Cynnar y Dydd ar y mater, pan gyflwynwyd ef yn Senedd San Steffan ym mis Rhagfyr 2017, gryn gefnogaeth drawsbleidiol. Canlyniad hynny oedd i Weinidog yr Amgylchedd, Michael Gove, gyhoeddi ym mis Awst 2018 y byddai’r arfer o ffermio cŵn bach yn ddiwydiannol yn dod i ben yn Lloegr, trwy wahardd gwerthiannau trydydd parti.\nNi chyhoeddwyd deddfwriaeth o’r fath ar gyfer Cymru, lle mae’r pwnc wedi ei ddatganoli i’r Cynulliad Cenedlaethol. O ganlyniad, ychwanegodd Neil McEvoy AC welliant i gynnig ar les anifeiliaid. Byddai’r gwelliant yn gosod is-bwynt newydd i’r cynnig yn galw ar Lywodraeth Cymru i ‘wahardd gwerthiannau cŵn bach gan drydydd partïon er mwyn rhoi diwedd ar ffermio cŵn bach yn ddiegwyddor.’\nWrth siarad cyn y bleidlais, dywedodd Neil McEvoy AC:\n“Dyw hi wir ddim yn iawn fod cŵn yn byw dan amodau erchyll a chael eu gorfodi i fridio dro ar ôl tro.\n“Mae cŵn bach yn haeddu’r cychwyn gorau mewn bywyd, ac y mae hynny’n golygu dod o’r nifer fawr o fridwyr sy’n poeni am les anifeiliaid, yn hytrach na’r sawl sydd ond yn gweld cŵn fel ffordd o lenwi eu pocedi.”


Amserlen Cyfarfodydd Blynyddol | Cyngor Tref Llanfairfechan\nAmserlen Cyfarfodydd Blynyddol\nYn sgil rheoliadau Covid-19 Llywodraeth Cymru, caiff cyfarfodydd misol Cyngor Tref Llanfairfechan eu cynnal ar-lein erbyn hyn, ar adnodd cyfarfod ZOOM.\nBydd yr holl gyfarfodydd yn cychwyn am 7:00yh oni bai ein bod yn datgan fel arall. Bydd y Clerc yn cychwyn y cyfarfod ar-lein am 6.45yh er mwyn i’r rheiny sy’n ymuno ofalu bod eu cyfrifiadur ac ati’n gweithio’n iawn. Byddwn yn rhoi gwybod ichi am unrhyw newidiadau cyn dyddiadau’r cyfarfodydd.\nMae croeso i’r cyhoedd ymuno â Chyfarfodydd y Cyngor Tref drwy gysylltu gyda’r Clerc ar jayne@llanfairfechan.net i dderbyn Rhif Adnabod a Chyfrinair y cyfarfod. Gallwch hefyd gysylltu gyda Chlerc y Dref drwy ffonio 01248 681697 os ydy hi’n well gennych chi.\nMae cyfle i aelodau’r cyhoedd gyflwyno mater ar gychwyn cyfarfod. Mae pum munud wedi’i neilltuo i gyflwyno’r cwestiwn ac yna hyd at 20 munud i drafod yr eitem. Yna mae modd i’r Cyngor Tref ychwanegu unrhyw eitem at yr agenda nesaf, unwaith iddyn nhw gasglu gwybodaeth bellach am y mater. Mae’r broses hon wedi’i chyfyngu gan ganllawiau cenedlaethol yn bennaf oherwydd cyfyngiadau amser. Fodd bynnag, mae’r Cyngor yn barnu fel y gwelon nhw’n ddoeth pan fo’n bosib.\nDyddiadau cyfarfodydd ar-lein wedi’u trefnu yn ystod y pandemig Covid – 19 gan gydymffurfio gyda chanllawiau a deddfwriaeth Llywodraeth Cymru:\nMae deddfwriaeth yn datgan y dylid ond trafod busnes brys yn y cyfarfodydd ar-lein. Mae Cyngor Tref Llanfairfechan wedi datganoli grym i Dîm Rheoli Argyfyngau i ymdrin â materion o ddydd i ddydd. Mae modd ichi gysylltu gydag unrhyw aelod o’r tîm unrhyw bryd:\nY Faeres Delohne Merrell delohne.merrell@llanfairfechantowncouncil.co.uk\nY Dirprwy Faeres Penny Andow cllr.penny.andow@conwy.gov.uk\nY Cynghorydd Chris Jones chris.jones@llanfairfechantowncouncil.co.uk\nGweinyddiaeth gan: Clerc y Dref Jayne Neal jayne@llanfairfechan.net\nMae Clerc y Dref yn llunio Cofnodion ffurfiol o’n cyfarfodydd yn fuan wedi inni eu cynnal – fe gaiff y Cofnodion eu rhannu gyda’r Cynghorwyr ac fe ofynnir iddyn nhw eu cymeradwyo yn y cyfarfod nesaf.\nUnwaith y bydd y Cyngor yn cymeradwyo’r Cofnodion, mae croeso i aelodau’r cyhoedd e-bostio’r clerc i dderbyn copi ar e-bost neu gopi caled. Ni fyddwn yn rhyddhau unrhyw gofnodion nes bydd y Cyngor wedi’u cymeradwyo a’r Maer wedi’u llofnodi.\nMae cofnodion cymeradwy’r holl gyfarfodydd yn Swyddfa’r Cyngor Tref ac ar y wefan hon.\nFe fydd cyfarfodydd hyd at ddiwedd y flwyddyn 2020/21 ar-lein ar ZOOM am 7yh.\nDydd Mercher, Chwefror y 3ydd 2021\nDydd Mercher, Chwefror y 24ain 2021 Cyfarfod Blynyddol\nDydd Mercher, Mawrth yr 17eg 2021\nI ymuno gyda’r cyfarfodydd, cysylltwch gyda jayne@llanfairfechan.net ac fe wnaiff hi anfon gwahoddiad i’r cyfarfod atoch chi.


Sut i ddod o hyd i'r Yr Wyddgrug Castio Die o ansawdd uchel gan y gwneuthurwr, cyflenwr, cyfanwerthwr, dosbarthwr a ffatri Yr Wyddgrug Castio Die?\nYU WEI INDUSTRY SUPPLY CO., LTD. yn gwneuthurwr o Yr Wyddgrug Castio Die. Oherwydd ein gallu allbwn mawr a gallu mowldio cryf ar gyfer cynhyrchu addasu, mae ein cwmni wedi allforio ein cynnyrch i lawer o farchnadoedd rhyngwladol. Mae ein cynnyrch yn cael eu hardystio yn unol â gofynion cwsmeriaid.\nI ddod o hyd i a siopa'r gorau Yr Wyddgrug Castio Die, mae angen i chi wybod am ansawdd uchaf Yr Wyddgrug Castio Die gwneuthurwr, cyflenwr, cyfanwerthwr, a dosbarthwr, OEM ac ODM o ffatri yn Taiwan


BLACKWELL, JOHN ('Alun '; 1797 - 1840), offeiriad a bardd | Y Bywgraffiadur Cymreig\nBLACKWELL, JOHN ('Alun '; 1797 - 1840), offeiriad a bardd\nMab Peter a Mary Blackwell, Ponterwyl, yr Wyddgrug. Ni chafodd ddim addysg ffurfiol yn blentyn, ac yn 11 oed prentisiwyd ef yn grydd gyda William Kirkham, gwr a ymddiddorai mewn barddoniaeth. Darllenodd lawer yn Gymraeg a Saesneg, a dechreuodd ddilyn cymdeithasau Cymreigyddion a chystadlu mewn eisteddfodau. Enillodd mewn eisteddfod yn yr Wyddgrug yn 1823 am awdl ar ' Maes Garmon,' ac yn Rhuthyn yr un flwyddyn ar awdl ar ' Genedigaeth Iorwerth II.' Enillodd hefyd ar draethodau, a thua'r un adeg ysgrifennodd rai llythyrau i'r Gwyliedydd. Dug hyn ef i sylw boneddigion ac offeiriaid, a chodwyd arian i dalu am addysg iddo.\nYn Ionawr 1824 aeth i Aberriw at Thomas Richards i'w baratoi at fyned i brifysgol, ac ym mis Rhagfyr yr un flwyddyn aeth i Goleg Iesu Rhydychen; graddiodd yn 1828. Yn ystod ei gyfnod yn Rhydychen daliodd i gystadlu rhywfaint - gwobrwywyd ei farwnad i'r esgob Heber yn eisteddfod Dinbych yn 1828, a darllenodd bopeth y medrai gael gafael arno yn llyfrgell Bodley a llyfrgell ei goleg ar hanes Cymru a'i llenyddiaeth. Yn 1829 urddwyd ef yn gurad Holywell, ac yn 1833 fe'i penodwyd yn rheithor Maenordeifi. Bu'n olygydd Y Cylchgrawn, a gyhoeddid o dan nawdd y Gymdeithas er Taenu Gwybodaeth Gristionogol, am y flwyddyn a hanner y bu'r cyhoeddiad hwnnw byw, 1834-1835.\nEi weithiau mwyaf arbennig fel bardd yw ei gerddi rhydd, ' Rhywun,' ' Cerdd Hela,' ' Cathl i'r Eos,' ' Cân Gwraig y Pysgotwr,' ac ' Abaty Tintern ' (cyfaddasiad o gân Saesneg, oll ond y pedair llinell olaf). Yn y rhain gwelir blaenffrwyth y canu telynegol a gynhyrchwyd gan y mudiad rhamantaidd.\nCeinion Alun (1851)\nParry, T., (1953). BLACKWELL, JOHN ('Alun '; 1797 - 1840), offeiriad a bardd. Y Bywgraffiadur Cymreig. Adferwyd 27 Hyd 2021, o https://bywgraffiadur.cymru/article/c-BLAC-JOH-1797


Abertawe “ychydig yn brin o’r nod” – Paul Clement – Golwg360\nAbertawe “ychydig yn brin o’r nod” – Paul Clement\n14 Ebrill 2017 am 08:34\nMae tîm pêl-droed Abertawe “ychydig yn brin” o’r lle’r oedd eu prif hyfforddwr Paul Clement wedi disgwyl iddyn nhw fod yr adeg hon o’r tymor.\nDywedodd wrth golwg360 y byddai wedi disgwyl i’w dîm fod yn eithaf diogel erbyn hyn ar ôl cyfnod llwyddiannus ar ddechrau ei gyfnod yn brif hyfforddwr ym mis Ionawr.\nFe ddaeth i’r clwb ddyddiau’n unig ar ôl y flwyddyn newydd pan oedd yr Elyrch ar waelod y tabl, ond fe lwyddodd i’w codi nhw rywfaint yn dilyn buddugoliaethau dros Lerpwl yn Anfield a Southampton yn Stadiwm Liberty.\nOnd bellach, dydyn nhw ddim wedi ennill yr un gêm ers Mawrth 4, pan lwyddon nhw i guro Burnley o 3-2 yn Stadiwm Liberty, gan golli pedair gêm a chael un gêm gyfartal.\nMae’r rhediad hwnnw o gemau’n golygu bod sicrhau triphwynt yn Watford ddydd Sadwrn (3 o’r gloch) yn angenrheidiol, yn enwedig gan fod Hull wedi dechrau ennill pwyntiau yng ngwaelodion y tabl.\nBellach, mae gan yr Elyrch chwe gêm yn unig i gadw eu lle yn yr Uwch Gynghrair y tymor nesaf.\nDywedodd Paul Clement wrth golwg360: “Ry’n ni ychydig yn brin oherwydd pan y’ch chi’n dod i mewn i glwb sydd ar waelod y tabl, maen nhw wedi cael ychydig iawn o bwyntiau allan o nifer sylweddol o gemau.\n“Y nod yw goroesi’n unig. Rhaid i chi gael eich hunain mewn sefyllfa lle gallwch chi aros yn y gynghrair.\n“Mae gyda ni obaith o aros yn y gynghrair.”\nYn ôl Paul Clement, mae canlyniadau’r tîm ar ddechrau ei gyfnod gyda’r clwb yn golygu bod ei chwaraewyr dan fwy o bwysau erbyn hyn oherwydd bod gan bawb ddisgwyliadau uchel.\n“Dw i’n credu bod y ffaith ein bod ni wedi casglu cynifer o bwyntiau mor gyflym yn golygu bod y disgwyliadau wedi mynd i lefel uwch.\n“Ond pe baech chi’n mynd yn ôl i’r fan honno a bod gyda chi obaith yn y gêm olaf…. byddai pawb yn dweud ‘Ie, gymerwn ni hynny’.\n“Fe ddechreuon ni’n gryf, mae’n amlwg ein bod ni wedi colli’n ffordd eto a nawr, mae angen i ni gryfhau unwaith eto.”


Mae Wayin yn Lansio Straeon Cymdeithasol Symudol Mellt Cyflym | Martech Zone\nDydd Mawrth, Ebrill 3, 2018 Dydd Sadwrn, 13 Chwefror, 2021 Douglas Karr\nMae hysbysebu digidol wedi cyrraedd pwynt tipio. 50% mae oedolion yn mynd ati i osgoi hysbysebion ar ffôn symudol a bwrdd gwaith ac mae 47% arall yn mynd ati i osgoi hysbysebion mewn-app. Dyma'r niferoedd sy'n gyrru teclyn Wayin, Straeon Cymdeithasol, offeryn pwysig ar gyfer marchnatwyr brand a hysbysebwyr.\nHeddiw, os yw defnyddwyr ar Instagram yn clicio neu'n newid ar a Stori Noddedig, yn aml mae'n cymryd llawn pum eiliad i wefan y brand ei lwytho y tu mewn i'r app. Mae defnyddwyr symudol yn mynd yn ddiamynedd, yn rhwystredig ac yn mynd yn ôl at yr ap, ac mae brandiau'n dioddef o gyfraddau clicio drwodd ac ymgysylltu isel.\nOfferyn sy'n caniatáu i frandiau lwytho cynnwys wedi'i frandio ar gyflymder record ac yn frodorol y tu mewn i'r app yw Straeon Cymdeithasol, yn hytrach na mynd â'r defnyddiwr yn araf i wefan y brand. Ar gyfer brandiau, mae hyn yn esgor ar ymgysylltiad ac addasiadau uwch ar alwadau i weithredu o fewn y straeon noddedig.\nO'r diwedd, mae Straeon Cymdeithasol yn caniatáu i frandiau wneud y gorau o gynnwys noddedig ar Straeon Instagram a Snapchat. Mae'r offeryn yn ymestyn profiadau brand mewn cyflymder uchaf erioed, sy'n gwneud cynnwys noddedig yn brofiad gwirioneddol ymgolli i ddefnyddwyr. Ar gyfer brandiau, mae hyn yn esgor ar ymgysylltiad ac addasiadau uwch ar alwadau i weithredu o fewn y straeon noddedig.\nHeddiw, os yw defnyddiwr yn clicio neu'n newid stori noddedig, mae'n eu cyfeirio at sgrin wag lle mae'n aml yn cymryd pum eiliad lawn i wefan y brand lwytho y tu mewn i'r app. Mae'r oedi yn tynnu oddi ar brofiad y cwsmer gyda'r brand ac yn aml mae'n gadael defnyddwyr yn ddigon rhwystredig i symud ymlaen i rywbeth arall. Mae Straeon Cymdeithasol yn datrys hyn trwy ddarparu profiad cyflym mellt a all lwytho cynnwys brand yn frodorol y tu mewn i'r platfform ar unwaith, gan greu profiad defnyddiwr di-dor. Richard Jones, Prif Swyddog Gweithredol Wayin\nYn ogystal, mae gan Straeon Cymdeithasol alluoedd datblygedig i ymgorffori ysgubwyr, cwisiau a mecaneg ennill ar unwaith mewn straeon, gan ganiatáu i frandiau gasglu data PII plaid gyntaf ar gyfer profiadau mwy personol, ac yn y pen draw, cyfraddau clicio drwodd uwch.\nStraeon Cymdeithasol Demo Wayin\nTags: data parti cyntafinstagramstraeon instagramhysbyseb symudolcymdeithasol symudolstori gymdeithasol symudolad taledigjones richardstraeon snapchatstraeon cymdeithasolstori gymdeithasolStori Noddedigwayin


Mae Trafnidiaeth Cyhoeddus yng Nghymru yn gyffredinol yn anhygyrch i Bobl Anabl yng Nghymru yn ôl adroddiad EHRC - Anabledd Dysgu Cymru\nCartref Mae Trafnidiaeth Cyhoeddus yng Nghymru yn gyffredinol yn anhygyrch i Bobl Anabl yng Nghymru yn ôl adroddiad EHRC\nMae Trafnidiaeth Cyhoeddus yng Nghymru yn gyffredinol yn anhygyrch i Bobl Anabl yng Nghymru yn ôl adroddiad EHRC\nCyhoeddwyd: 17.12.2020 | Ysgrifenwyd gan Grace Krause, Policy Officer\nMae’r Comisiwn Cydraddoldeb a Hawliau Dynol wedi rhyddhau canlyniadau astudiaeth ar drafnidiaeth cyhoeddus yng Nghymru a darganfu problemau mawr i bobl anabl a phobl oedrannus yng Nghymru\nMae’r adroddiad Trafnidiaeth Cyhoeddus Hygyrch i bobl anabl a hŷn yng Nghymru a gyhoeddwyd ar 1 Rhagfyr 2020 yn darganfod nad oedd ystyriaethau cydraddoldeb i bobl anabl a hŷn wedi derbyn digon o bwysigrwydd mewn trafnidiaeth cyhoeddus yng Nghymru.\nMae’r adroddiad yn seiliedig ar gyfres o grwpiau ffocws gyda phobl anabl a hŷn yn ogystal â chyrff yn cynrychioli’r grwpiau yma.\nFe wnaeth Anabledd Dysgu Cymru gymryd rhan mewn un o’r grwpiau ffocws.\nDywedodd pobl anabl a hŷn wrthym bod y system trafnidiaeth cyhoeddus yng Nghymru yn anhygyrch yn gyffredinol. Roedden nhw’n wynebu amrediad eang o rwystrau i deithio oddi mewn i system nad oedd yn cydymffurfio gyda’r model cymdeithasol o anabledd, nac yn cefnogi eu hannibyniaeth. O ganlyniad, roedden nhw’n teimlo bod eu cyfleoedd yn cael eu cyfyngu a’u bod wedi cael eu gadael ar ôl.\nI drafnidiaeth cyhoeddus ddod yn fwy hygyrch a chynhwysol rhaid i gyrff cyhoeddus ddatblygu a darparu camau gweithredu sydd yn ymateb i anghenion pobl anabl a hŷn. Dengys yr ymchwil yma y bydd gwell ystyriaeth ac integreiddio cydraddoldeb i strategaethau a pholisïau trafndiaeth, gan ddefnyddio dyletswyddau penodol Cymru fel canllaw, yn sicrhau bod cyrff cyhoeddus yn ateb nodau’r Dyletswydd Cydraddoldebau Sector Cyhoeddus ac adeiladu system trafnidiaeth cyhoeddus hygyrch a chynhwysol yng Nghymru.\nMae’r adroddiad llawn yn Gymraeg a Saesneg ar gael ar wefan EHRC yma


Gemau ar gyfer dau Smurfs\nSmurfs. Cof Lliwiau\nPen-blwydd cacen Smurfetty\nSolitaire gyda Murph\nYr Antur Smurfs\nSmurfs. Tic Toe Tac\nSmurfette. Cof sain\nSolitaire Mae'r Smurfs '\nDAG cloddio Smurfs\nMae'r Smurfs. Diamonds Smurfette yn\nSmurfs: pâr cefnfor\nGwisg dad Smurfs\nSmurfs smart diwrnod gwael\nSmurfs: tynnu a thaflu\nDod o hyd i pâr ar gyfer y Smurfs\nSmurfs casglu afalau\nSmurfs - 3: Lost yn y goedwig\nSmurfs - 2: Posau\nPosau gyda Smeshariki\nSmurfs reidiau mewn jeep\nSmurfs: gwisgo i fyny\nSmurfs: Dewch o hyd i'r rhifau\nY Smurfs: A Antur Space\nSmurfs: Meadow pos\nGemau Smurfs cynnig i siarad gyda'r dynion ac adeiladu glas gyda nhw smurfmobil ddod o hyd i gwisg ar gyfer Smurfety, saethyddiaeth a chwarae teganau ar-lein eraill.\nGemau Smurfs yn eich gwahodd i ymweld â'r Melltigedig Ddaear, byw gan narodec hapus - ychydig Smurfs, yn debyg iawn i'r Dwarfs. Mae hyn yn creaduriaid hudol, a ddaeth i fyny yn 1958 cartwnydd Pierre Kyullifor, a elwir hefyd yn Peyo. Pob dyn o liw glas, gynffonnau bach ac yn gwisgo pants gwyn a hetiau. Y peth mwyaf anhygoel un Smurfs bechgyn yn bennaf ddynion ac mewn dim ond ychydig o ferched deyrnas hon. Eu twf yn dim ond ychydig o gentimetrau, ac yn siarad, maent yn aml yn defnyddio'r rhagddodiad "smurf", er enghraifft: smurfyagody, smurfnozh. Fynd i mewn i'w gwlad yn amhosibl. Wedi'r cyfan, mae'r llwybr iddo gorgyffwrdd corsydd a hud a lledrith. Dim ond dewis maent yn ein galluogi i edrych i ymweld â nhw, ac rydych yn eu plith, oherwydd eich bod yn cael mynediad at y gêm ar gyfer dau Smurfs. Holl drigolion, y person â chymeriad ac arferion. Os ydych yn dod i'w hadnabod yn nes, gallwch ddysgu sut i wahaniaethu rhyngddynt, yn ogystal ag ymuno â'u hobïau. Ynghyd â'i dad Smurfit mynd â chi at ei labordy gyfrinach, lle mae'n conjures ar diod newydd. Mae ganddi lawer o gydrannau ac mae'n hawdd drysu y dilyniant o eu hychwanegu at y pot. Dod yn ei gynorthwy-ydd ac yn helpu i ymdopi â'r gwaith, gan geisio y cynhwysion angenrheidiol yn y pantri. Yna helpu i adeiladu Smurfs smurfavtomobil. Maent yn tynnodd y llun, ac yn awr ar ôl i gasglu eitemau mewn strwythur sengl. Nid yw'n gymaint anodd yn hwyl. Wedi'r cyfan, gyda phob darn set newydd yn dechrau edrych fel dyfodol y cerbyd. Mae merched yn cael ymweld agor Smurfetke gemau Smurfs ar gyfer merched. Mae hi dim ond flirt, fel pobl, ond gan nad hyd yn oed gyda cwpwrdd dillad helaeth yn gwybod beth i'w wisgo. Ar y gorau y byddwch yn ei chael hi'n ffrog opsiwn diddorol, lle bydd yn ymddangos gerbron y Chevalier. Gall pethau bach newid lle sawl gwaith, os yw un o'r rhannau ymddangos yn amhriodol neu os ydych yn gweld rhywbeth prettier. Nesaf, ceisiwch glirio lluniau o elfennau diangen. Rhaid iddynt fod yn dod o hyd i bawb eu gweld yr olygfa o'r cartŵn. Posau wedi dod yn weithgaredd hamdden arferol a chyfarwydd, mae'n ymarfer defnyddiol ac yn gosod i fyny mewn gwahanol fersiynau o'r gêm Mae'r Smurfs ar-lein rhad ac am ddim. Ochr yn ochr a byddwch yn gweld hwyl tebyg - tag. Lusgo y sgwariau yn y maes, yn eu gosod yn y drefn a fyddai'n y darlun cywir. Gallwch barhau i agor swyddfa deintyddol ac yn helpu Smurfs, cael gwared ar ddannoedd blino. Maent yn ddau wrth eu bodd y melys, ac nid ydynt yn hoffi i lanhau dannedd, mae'n arwain at drasiedi. Nawr mae'n rhaid i ni gael gwared arnynt dannedd a ddifethwyd, cael gwared pydredd bormashinkoy a seliwch i fyny rhai sy'n dal ar gael i arbed, ac mae rhai yn cael gwared ar blac. Ar ôl y driniaeth hon eto bydd Smurfs radiantly gwenu a bydd yn gofalu am hylendid y geg. Gemau ar gyfer merched yn cynnig Smurfs chwarae nid yn unig mewn ffasiwn, pan fydd angen i chi ddewis eu gwisgoedd a steiliau gwallt i greu, yn ogystal â'r gweithgareddau gaeaf mwyaf hwyl - peli eira. Eira pentyrru ar y stryd a holl wŷr rhuthro allan i adeiladu cestyll, adeiladu dynion eira, taflu peli eira. Pan fyddwch yn gweld un a oedd yn ymddangos allan o cuddio, yn union methan ynddo snowballed i anelu yn dda-daro i ennill pwyntiau. Cyffrous cerddwr platformer fel pob gamers. Help dau gymeriad groesi'r afon trwy neidio ar y llwyfannau, hofran dros y dŵr i fod yn eu tai. Diddorol i chwarae gyda ffrindiau, ond hefyd yn un i ymdopi â'r dasg, os bydd y ffocws ar bob un yn ei dro Smurfs. Ar adegau eraill byddwch yn dod smurfnegodyaem enwog a bydd pistol saethu holl drigolion.


Fy stafell i: Caryl Parry Jones - BBC Cymru Fyw\nFy stafell i: Caryl Parry Jones\n5 Rhagfyr 2017\nMae nifer o'i chlasuron cerddorol, sgriptiau cymeriadau fel Sioned Grug a'r ffilm Nadolig Albi a Noa yn Achub yr Iwnifyrs, wedi eu cyfansoddi yn yr ystafell hon dros y blynyddoedd. Yma, mae Caryl Parry Jones yn esbonio arwyddocâd y pethau sy'n bwysig iddi yn y stafell:\nYn y stafell yma dwi'n 'neud lot o fy ngwaith. Mae hefyd yn stafell fwyta a 'dan ni 'di cael ambell i barti yma, a dyma lle fyddwn ni'n bwyta cinio Dolig. Ond yn bennaf yma fydda i'n gweithio. Mae 'na lawer o bethau ar hyd a lled y stafell yma sy'n bwysig i fi.\nPiano ar ôl fy nhad [y diweddar gerddor a darlledwr Rhys Jones] ydy hwn. Dwi'n ei gofio fo'n ei brynu am £200 yn 1970. Fe gyfansoddodd e lot fawr ar hwn, ac wedi cyfeilio i lot o bobl oedd yn dod i'n tŷ ni i bractiso canu. Mae llawer o'r rheiny wedi mynd ymlaen i gael gyrfaoedd yn y West End. Roedd Mam hefyd yn rhoi gwersi i genedlaethau o blant. Fe wnes i gyfansoddi lot o ganeuon y grŵp Sidan ar y piano yma pan o'n i'n byw adre'.\nDwi'n chwarae'r piano yma yn gobeithio y bydd peth o DNA Dad yn mynd mewn i'm mysedd i.\nPan dwi'n cyfansoddi, dwi'n recordio'r cyfan ar fy ffôn. Dwi hefyd yn dal i ddefnyddio sol-ffa, a dyna dwi 'di sgrifennu fan hyn mewn hen ddyddiadur.\nCopi o garol Clychau roedd fy nhad wedi ei chyfansoddi ydy hwn. Daeth Arwyn Davies [yr actor] i'r stiwdio i recordio, a daeth â chopi o'r garol hon i fi. Roedd ei fam [gwraig y diweddar ddiddanwr Ryan Davies] wedi dod ar ei draws wrth fynd trwy bethau o eiddo Ryan, a meddwl y byswn i'n hoffi ei gael. Mae'n golygu lot i fi.\nMae llawer o bethau o fy nghwmpas i sy'n ysbrydoli.\nFy merch Greta [Isaac] wnaeth yr hunan bortread yma ac mae'n cael lle amlwg ar y wal.\nJames Taylor ydy fy arwr i. Pan o'n i'n tyfu fyny yn y 1970au yn gwrando ar ei recordiau wnes i erioed feddwl y byswn i'n cael ei gyfarfod o. Un Dolig, fe wnaeth Myf y gŵr brynu tocyn i fi fynd i'w weld yn Llundain. Treuliais y ddwy gân gynta' yn beichio crio! Ar ôl y gyngerdd oedd 'na gyfle i fynd i'w gyfarfod o, ac o'n i wedi ymarfer beth o'n i am ddweud... ei fod yn arwr ac yn ddylanwad mawr arna i. Ond yr unig beth lwyddais i'w ddweud oedd "it's Caryl with a 'y'" wrth iddo arwyddo'r llun yma!\nMae hon yn ystafell braf ym mlaen y tŷ i weithio ynddi.\nMae'r llun yma o fi a Steff Rhys [y cyfansoddwr] yn sbeshal iawn. Ro'n ni'n dathlu penblwydd Non [Parry, fy nghyfnither] yn 40 oed yn nhafarn Bessie yn Sir Benfro. Dwi ddim yn cofio beth oedd yn ddoniol ond 'dan ni'n gweithio lot efo'n gilydd ac mae'n rhaid i ni stopio gweithio am tua 10 munud am fod y chwerthin hyn wastad yn digwydd! Dwi'n aml yn edrych ar y llun yma wrth weithio ac yn cael gigl bach, mae'n gwneud popeth yn iawn eto.\nMae'r englyn yma a sgrifennodd Dic Jones i ni pan gafodd Elan fy merch ei geni ar noswyl Nadolig yn golygu llawer iawn.\nI Myfyr a Charyl\nDygodd 'rhen Santa degan - eleni,\nA lanwodd eich hosan,\nYn ei sach, a chyda chân\nNadolig ganwyd Elan.\nMae lluniau'r teulu yn bwysig iawn i fi.\nYn yr ystafell yma sgwennais llawer o'r ffilm Albi a Noa yn Achub yr Iwnifyrs, ac mae hwn yn un o'r props o'r ffilm.\nFy Stafell i: Bethan Gwanas\nCaryl a'r band o gymeriadau\nAteb y Galw: Caryl Parry Jones\n'Y Dyn 'Nath Ddwyn y Dolig' yn 30 oed\nFy stafell i


*Swydd Newydd* Llyfrgellydd y Campws - Coleg Sir Gar\nLlyfrgellydd y Campws\nMae rôl Llyfrgellydd y Campws yn un heriol ac mae’n golygu cyfrifoldeb sylweddol. Bydd angen i'r ymgeisydd llwyddiannus ddangos ymrwymiad, cywirdeb, effeithlonrwydd a hyblygrwydd wrth gyflawni'r...\nCyflogwr: Coleg Sir Gar\nCyflog: Amodau Gwasanaeth GPTCh Graddfa 3/4, £19,608 yn codi i £23,284 y flwyddyn\nGraig Campus Sandy Road Llanelli, Sir Gaerfyrddin, Cymru SA15 4DN\nEnw Cyswllt: Nia Williams\nMae rôl Llyfrgellydd y Campws yn un heriol ac mae’n golygu cyfrifoldeb sylweddol. Bydd angen i'r ymgeisydd llwyddiannus ddangos ymrwymiad, cywirdeb, effeithlonrwydd a hyblygrwydd wrth gyflawni'r rôl a sicrhau bod gwasanaethau o'r safonau uchaf posibl yn cael eu darparu yn y llyfrgell.\nGan roi’r dysgwr wrth wraidd popeth mae’r llyfrgelloedd yn ei ddarparu, bydd deilydd y swydd yn gweithio i gynnig gwasanaethau llyfrgell cynhwysfawr, cynhwysol ac effeithlon i’r holl ddefnyddwyr ar gyrsiau yn y Graig sy’n amrywio o lefel Mynediad drwodd i gyrsiau Ôl-raddedig. Byddant hefyd yn gweithio ar y cyd â Llyfrgellwyr Campysau eraill, Llyfrgellydd y Coleg a’r Rheolwr Gwasanaethau Llyfrgell i ddarparu gwasanaeth llyfrgell sy’n wynebu’r dyfodol.\nMae'r rôl yn amrywiol iawn ac fe fydd yn cynnwys; dewis, darparu, cynnal a hyrwyddo deunyddiau dysgu a chymwysiadau TG, cyflwyno sesiynau sgiliau i ddefnyddwyr y llyfrgell yn y dosbarth, ar-lein ac ar sail un-i-un, goruchwylio gwaith a hyfforddiant staff llyfrgell y Graig, arolygu goruchwyliaeth dysgwyr sy'n gweithio yn y llyfrgell, darparu gwasanaeth ymholiadau i gynnwys y defnydd o ffynonellau gwybodaeth electronig ynghyd â thasgau eraill sy'n gysylltiedig â'r llyfrgell.\nCeir Llyfrgelloedd ar chwech o saith campws y coleg sydd yn cynnig amrywiaeth eang o adnoddau ffisegol ac electronig. Mae'n hanfodol bod llyfrgelloedd yn cynnig gwasanaeth gwybodus i'r holl ddysgwyr a staff mewn amgylchedd croesawgar, dwyieithog, effeithiol a bywiog. Yn y cyd-destun hwn, ni ddylid tanbrisio’r gwerth a roddir ar ofal cwsmer, cyfathrebu a chefnogaeth ragorol.\nNoder: gall cyfleoedd gwyliau blynyddol gael eu cyfyngu yn ystod y tymor.\nDisgrifiad Swydd Llyfrgellydd y Campws (Dewiswch 'arbed / save' os anogir)


Ceir 40 ysgol gynradd, 5 ysgol uwchradd ac un ysgol arbennig ym Môn.\nGweler y ffeil PDF ar y dudalen hon am restr llawn o’r ysgolion.\nTrefnwyd y rhestr cynradd yn ôl dalgylchoedd yr ysgolion uwchradd. Gan fod yr awdurdod o’r farn fod dilyniant mewn addysg o’r cynradd i’r uwchradd yn un tra phwysig, ac yn un y dylai rhieni fod yn ymwybodol ohono, gwelir fod pob ysgol uwchradd yn cael ei rhestru gyda’r ysgolion cynradd sy’n ei bwydo.\nYsgolion dyddiol yn derbyn bechgyn a merched fel ei gilydd yw holl ysgolion Môn. Mae’r ysgolion uwchradd i gyd yn ysgolion cyfun cymunedol 11 i 18 oed. Ysgolion cymunedol yw’r mwyafrif o’r ysgolion cynradd hefyd ond mae un ysgol sefydledig a ceir nifer fach yn dal perthynas â’r Eglwys yng Nghymru neu’r Eglwys Babyddol, rhai ohonynt yn ysgolion gwirfoddol dan reolaeth yr awdurdod lleol, ac un yn ysgol wirfoddol sy’n derbyn cymorth gan yr awdurdod.\nDynodir statws pob ysgol yn y rhestr.\nRydym yn gyfrifol am gynnal un ysgol arbennig - Canolfan Addysg y Bont, Llangefni.\nffôn: 01248 750151\nffacs: 01248 724056\nLawrlwytho: Rhestr o ysgolion uwchradd, cynradd ac arbennig [100KB | PDF]\nLawrlwytho: Llawlyfr i rieni [558KB | PDF]\nDyddiadur Gwyliau Ysgol\nGrant gwisg ysgol a datblygu disgyblion


Rygbi Cymru | Hunaniaeth a Gwerthoedd Cymru | Wales.com\nPam fod rygbi’n uno ein cenedl\nNewyddiadurwraig, Awdur a Darlledwr\nRygbi Cymru A Hunaniaeth\nMae Carolyn Hitt yn newyddiadurwraig, awdur a darlledwr sydd wedi ennill gwobrau am ei gwaith ac sydd wedi ysgrifennu am rygbi Cymru ers dros 20 mlynedd. Ymysg ei llyfrau mae Wales Play in Red a Welsh Rugby in the 1970s.\nPan oeddwn i’n saith mlwydd oed, cawsom dasg yn adran gelf eisteddfod yr ysgol – oedd yn digwydd ar Ddydd Gŵyl Dewi bob blwyddyn.\n“Tynnwch lun o’r hyn y mae Cymru’n ei olygu i chi,” meddai ein prifathro. Tynnodd fy ffrind Sara lun cenhinen bedr. Llun olwyn weindio pen pwll glo dynnodd fy nghyfeilles Carol. A fi? Llun o Mervyn Davies, capten tîm rygbi Cymru yn 1976, wnes i.\nCymru v De Affrica - cyfres Under Armour\nDoeddwn i ddim yn gallu gwahanu fy hunaniaeth Gymreig oddi wrth 15 crys coch a phêl hirgrwn bryd hynny, ac ni allaf o hyd - hyd yn oed os oes chwaraeon eraill yn hedfan baner Cymru ar lwyfan rhyngwladol â’r un balchder. Pwy all anghofio Geraint Thomas, enillydd y Tour de France, yn codi’r ddraig goch ar lwyfan Paris? A does bosib fod teitl y Cymro Enwocaf ar y Blaned yn eiddo i Gareth Bale, wrth iddo ef a’i gyd-chwaraewyr greu argraff annileadwy wrth gyrraedd rownd gynderfynol Ewro 2016.\nOnd fe fyddwn i’n dadlau fod y ffordd y cafodd rygbi ei lapio mewn cenedligrwydd Cymreig yn annhebyg i’r un gamp arall. Fe allech ddadlau mai rygbi helpodd i greu cenedligrwydd Cymru. Pan afaelodd y gêm yn ystod blynyddoedd olaf y 19eg ganrif, a ffynnu yn ystod blynyddoedd cyntaf yr 20fed ganrif, cofleidiodd Cymru’n gamp gymharol newydd hon, am ei bod hi’n rhoi cyfle i genedl fach fod ar frig y byd.\nDoeddwn i ddim yn gallu gwahanu fy hunaniaeth Gymreig oddi wrth 15 crys coch a phêl hirgrwn bryd hynny, ac ni allaf o hyd."\n“Dyma gamp a ddeilliodd yn ysgolion bonedd Lloegr a symud i Gymru gan ddod yn obsesiwn y dosbarth gweithiol,” esbonia’r hanesydd, yr Athro Gareth Williams. “O’r 1890au ymlaen, rydym ni’n dechrau gweld torfeydd mawr o 30,000 i 40,000 mewn gemau. Mae’r sylw yn y wasg yn cynyddu, mae pobl yn teithio’n bell i wylio’r gemau, ac mae holl isadeiledd y clybiau’n datblygu.\n“Fe wnaethon ni ennill y Goron Driphlyg [gan guro Lloegr, yr Alban ac Iwerddon], y tro cyntaf yn 1893, ac yna daeth Oes Aur yn 1900, wrth i Gymru ennill y Goron Driphlyg chwe gwaith dros yr 11 mlynedd nesaf. Ac, wrth gwrs, y fuddugoliaeth fawr – ac un o achlysuron allweddol hanes diwylliannol Cymru – curo Seland Newydd yn 1905.”\nY dorf mewn gêm rygbi'r chwe gwlad, Stadiwm Principality, Caerdydd\nRoedd y fuddugoliaeth honno dros Grysau Duon Seland Newydd yn sicr yn gêm enfawr, ac yn gêm a adawodd ei hôl – yn rhannol oherwydd mai dyma ddechrau’r traddodiad o ganu anthemau cenedlaethol mewn gornestau chwaraeon. Cyflwynodd Cymru’r arferiad corawl hwn i’r byd ar ôl penderfynu canu’r Anthem Genedlaethol fel ymateb tactegol i ddawns ryfel frawychus Seland Newydd, yr Haka.\nAeth rygbi i waed y Cymry tua’r un adeg â’r holl elfennau eraill a ffurfiodd gymeriad y Gymru ddiwydiannol. “Daw Undeb Rygbi Cymru’n sefydliad cenedlaethol fel rhan o’r ymgais i greu cyrff cenedlaethol ar ddiwedd y 19eg ganrif,” meddai’r Athro Williams. “Mae URC yn sefyll ysgwydd wrth ysgwydd â Phrifysgol Genedlaethol Cymru, y Llyfrgell Genedlaethol, yr Amgueddfa Genedlaethol. Roedd y mathau hyn o gyrff yn cynrychioli ymdeimlad newydd o ymwybyddiaeth genedlaethol, a gwelai URC ei hun fel rhan hanfodol o’r ymdeimlad cenedlaethol newydd hwnnw.”\nYn ystod y 1970au, cafodd rygbi Cymru gyfnod arall o lwyddiant syfrdanol, a sicrhaodd fod y gêm yn dod yn gyfystyr â Chymreictod y tu allan i’n gwlad. Cymaint oedd gafael y gamp gartref nes peri fod cerflun o Gareth Edwards – chwaraewr mwyaf y ddegawd honno – wedi cael ei chodi er clod iddo yng Nghaerdydd, brin bedair blynedd ar ôl iddo droelli’i bêl olaf o fôn y sgrym.\nA daeth yr unfed ganrif ar hugain a’r un math o lwyddiant i Gymru sy’n dal i ieuo’r gêm wrth ein cenedligrwydd - o lwyddiannau’r Gamp Lawn a phencampwriaeth y Chwe Gwlad yn 2005, 2008, 2012 a 2013 i rownd gynderfynol Cwpan y Byd yn 2011.\nJosh Navidi o Gymru, Cymru v Seland Newydd - cyfres Under Armour\nYn ystod y bencampwriaeth olaf honno y gwelwyd Ken Owens yn codi i amlygrwydd. Dyma chwaraewr sy’n hanu o Gaerfyrddin, ac sy’n dwlu ar y cyfrifoldeb sy’n dod yn sgil cynrychioli’i wlad, ac sy’n llawn parch at hynny. Mae wedi gwisgo’r crys coch 60 o weithiau, ond daw’n fwy gwerthfawr iddo bob tro y bydd yn ei gwisgo.\n“Lleiaf o amser sy’n weddill i wisgo’r crys, mwyaf rydych chi’n gwerthfawrogi gwneud,” meddai ef. “Mae hanes y crys yn dyddio’n ôl bron i 140 o flynyddoedd. Nid eich crys chi yw hi byth: crys y genedl. Dim ond am ryw gymaint o amser fyddwch chi fel chwaraewr ynddi hi. Rydych chi’n gwerthfawrogi hynny ac yn gorfod sicrhau eich bod chi’n gwneud eich marc ynddi hi cyn ei phasio hi mlaen.”\nTîm rygbi Cymru yn rhedeg allan ar y cae o flaen, Cymru v De Affrica - cyfres Under Armour 2017\nI Ken, mae’r cyswllt rhwng rygbi a chenedligrwydd ar ei gryfaf pan fydd y chwaraewyr ar y cae yn uno gyda’r cefnogwyr yn yr eisteddle drwy gyfrwng geiriau a cherddoriaeth. Meddai ef: “Mae canu’r anthem yn arbennig. Mae gyda ni anthem unigryw, i ddechrau. Mae’r geiriau mor wahanol i’r rhan fwyaf o anthemau.\n“Nage sôn am deyrn neu frwydrau mae hi – mae’n sôn am y bobl a’r wlad. Felly rydw i’n teimlo ei bod hi’n rhoi grym i ni hefyd. Pan fyddwch chi’n canu’r geiriau gyda’r miloedd o bobl yn y stadiwm, dyna eu cyfle nhw i fod yn un gyda’r chwaraewyr. Maen nhw’n teimlo’n rhan ohonom ni yn lle dim ond bod yn gefnogwyr, fel y maen nhw yn ystod gweddill y gêm. Mae’n brofiad anghredadwy.”\nKen Owens o Gymru, chwarae a dathlu'r fuddugoliaeth, Cymru v Awstralia - cyfres Under Armour 2018\nMae Ken, y mae’i chwaer Vicky hefyd wedi cynrychioli Cymru mewn rygbi, yn cofio’r tro cyntaf iddo sylweddoli’n llawn gymaint mae’r gêm yn ei olygu i’w wlad.\nMeddai ef: “Ro’n i newydd gael lle yn y sgwad pan darodd mawredd y peth fi. Des i mas o’r tŷ un bore, a dyma boi’r biniau, oedd erioed wedi siarad â fi o’r blaen yn dweud, ‘Pob lwc penwythnos ’ma.’ A dyna’r tro cyntaf i fi ddeall beth oedd ystyr rygbi i bobl Cymru, a chymaint maen nhw’n becso amdano fe.\n“Mae’n wych. Mae’n gyfrifoldeb chwarae dros eich gwlad – ar ba bynnag lefel, mae cyfrifoldeb gyda chi i wneud eich gorau dros y genedl – ond dyw e ddim yn faich. Mae’n rhywbeth i’w fwynhau fel pencampwr.”


Diolch am wneud gwahaniaeth i gymunedau yn 2016 | Blog Mawr Cymru\nDiolch am wneud gwahaniaeth i gymunedau yn 2016\nRhagfyr 13, 2016\nCefnogi cymunedau yng Nghymru\nGyda’r Nadolig yn prysur nesáu a’r flwyddyn yn dod i ben, dymuna John Rose, Cyfarwyddwr Cymru y Gronfa Loteri Fawr achub ar y cyfle hwn i rannu ei werthfawrogiad personol i’r bobl a chymunedau niferus sydd wedi galluogi pethau gwych i ddigwydd ar draws Cymru gyfan yn ystod 2016.\nYn gyntaf, rwyf eisiau dechrau trwy ddiolch i chwaraewyr y Loteri Genedlaethol. Weithiau mae pobl yn anghofio bod 28 ceiniog o bob punt sy’n cael ei gwario ar docyn y Loteri Genedlaethol yn mynd at achosion da, a’r flwyddyn ariannol hon yn unig byddwn wedi dosbarthu dros £30 miliwn yng Nghymru.\nNid yw bob amser yn bosib gwerthfawrogi’r gwahaniaeth y mae hyn yn ei wneud hyd nes i chi siarad â phrosiectau wedi eu hariannu a’r bobl maen nhw’n eu cefnogi. Wedyn pan ewch yn ddyfnach, gallwch weld bob dydd bod y Loteri Genedlaethol yn gwneud gwahaniaeth cadarnhaol ac yn newid bywydau er gwell.\nWrth gwrs, ennill y loteri yw’r hyn y mae llawer o bobl yn breuddwydio amdano, ond os nad ydych yn ddigon lwcus i ennill y jacpot, cofiwch drwy brynu tocyn eich bod yn helpu gwneud gwahaniaeth anhygoel i achos da rhywle yn y Deyrnas Unedig. Angen cael eich darbwyllo? Yna darllenwch y stori hon am sut mae ein hariannu ar gyfer gwasanaeth Face 2 Face Scope yn helpu gwneud newidiadau dramatig i fywydau rhieni a’u plant anabl.\nAc rhag ofn i chi ei cholli, gwyliwch ffilm newydd y Loteri Genedlaethol yn diolch i chwaraewyr am gefnogi prosiectau sydd wedi trawsnewid ein cenedl.\nGrŵp arall o bobl yr hoffwn ddiolch iddynt yw gwirfoddolwyr ac ymddiriedolwyr sy’n gweithio’n ddiflino dros eu hachos, ond yn aml heb dderbyn y gydnabyddiaeth maen nhw’n ei haeddu. Dyma arwyr tawel ein cymunedau. Eu gwaith diflino, angerdd a phenderfyniad i helpu eraill yw’r hyn sy’n creu lles mewn cymdeithas. Darllenwch y blog hwn sy’n rhoi enghraifft wych o’r gwaith syfrdanol maen nhw’n ei gyflawni.\nAc wrth siarad am wneud lles, rydym newydd lansio sgwrs o gwmpas sut mae Dyfodol Gwneud Lles yn edrych yng Nghymru. Eto, hoffwn ddiolch i bawb a ddaeth i’n digwyddiad yn y Senedd ym mis Tachwedd i rannu eu meddyliau am sut yr ydym yn cefnogi lles yn ein cymdeithas. Yn cydweithio â Sefydliad Bevan byddwn yn rhedeg cyfres o ddigwyddiadau’n gynnar yn y flwyddyn newydd i wahodd pobl i ymuno â’r sgwrs bwysig hon.\nYn olaf hoffwn ddiolch i bawb sy’n gweithio dros a gyda’r Gronfa Loteri Fawr. Bu’r flwyddyn hon yn brysur eto gyda lansiad rhaglenni ariannu fel Creu Eich Lle, y Rhaglen Wledig, Dewch i ddathlu a chroesawu ein haelodau Bwrdd Deyrnas Unedig i Wrecsam am sesiwn Bwrdd Agored.\nWrth i ni edrych ymlaen at 2017, rwy’n edrych ymlaen at barhau i gydweithio’n agos â’r cymunedau rydym yn eu cefnogi a chreu cysylltiadau cryfach gyda’r prosiectau a ariannwn. Bydd sicrhau bod anghenion ein cwsmeriaid yn rhan flaenllaw o’n rhaglenni Arian i Bawb a Phawb a’i Le‘n allweddol wrth i ni weithio i adnewyddu’r rhaglenni pwysig hyn. Fel ar bob adeg, mae ein ffocws yn ymwneud yn fawr iawn â chefnogi pobl a chymunedau i wneud i bethau gwych ddigwydd.\nCofiwch y gallwch gysylltu â ni i drafod syniad ariannu trwy ffonio 0300 123 0735, e-bostio ymholiadau.cymru@cronfaloterifawr.org.uk, dilyn @LoteriFawrCymru ar twitter neu hoffi ni yn www.facebook.com/biglotteryfundwales\n← Sut gall ymddiriedolwr helpu’ch mudiad?\nTaith Wych 12 Niwrnod y Nadolig o gwmpas Morlin Cymru →


Genesis 33 BNET - Edrychodd Jacob a gweld Esau yn dod - Bible Search\n12Wedyn dyma Esau yn dweud, “I ffwrdd â ni felly! Gwna i'ch arwain chi.” 13Ond atebodd Jacob, “Mae'r plant yn ifanc, fel y gweli, syr. Ac mae'n rhaid i mi edrych ar ôl yr anifeiliaid sy'n magu rhai bach. Os byddan nhw'n cael eu gyrru'n rhy galed, hyd yn oed am ddiwrnod, byddan nhw i gyd yn marw. 14Dos di o flaen dy was. Bydda i'n dod yn araf ar dy ôl di – mor gyflym ag y galla i gyda'r anifeiliaid a'r plant. Gwna i dy gyfarfod di yn Seir.” 15“Gad i mi adael rhai o'r dynion yma i fynd gyda ti,” meddai Esau wedyn. “I beth?” meddai Jacob. “Mae fy meistr wedi bod mor garedig yn barod.” 16Felly dyma Esau yn troi'n ôl am Seir y diwrnod hwnnw. 17Ond aeth Jacob i'r cyfeiriad arall, i Swccoth. Dyma fe'n adeiladu tŷ iddo'i hun yno, a chytiau i'w anifeiliaid gysgodi. Dyna pam y galwodd y lle yn Swccoth.+\n18Roedd Jacob wedi teithio o Padan-aram, a chyrraedd yn saff yn y diwedd yn nhre Sichem yn Canaan. Gwersyllodd heb fod yn bell o'r dre. 19Wedyn, prynodd y tir lle roedd wedi gwersylla, gan feibion Hamor (tad Sechem) am gant o ddarnau arian. 20Cododd allor i Dduw yno, a'i galw yn El-Elohe-Israel.+


Adeiladwyd Machu Picchu yn fwriadol yng nghanol gwallau tectonig Bydysawd Sueneé\n4864x 18. 10. 2019 Darllenwyr 2\nMae dinas hynafol Machu Picchu yn cael ei hystyried yn un o fuddugoliaethau pensaernïol mwyaf y ddynoliaeth. Adeiladwyd y ddinas yn yr Andes Periw ar ben crib gul yn uchel uwchben canyon serth yr afon. Mae'r lle wedi'i integreiddio'n berffaith â thirwedd syfrdanol.\nMae Machu Picchu yn cael ei ynganu fel picca cath (Machu Pikchu - Old Hill) yn Quechua. Adeiladwyd y ddinas yn 1430, ac ar ôl hynny cafodd ei gadael a'i dadfeilio'n llwyr a chwympo i ebargofiant. Yn 2007, roedd Machu Picchu ymhlith saith rhyfeddod newydd y byd. Beth ddigwyddodd yn y ddinas chwedlonol? Adeiladwyd Machu Picchu mewn man nad oedd o bwysigrwydd economaidd na strategol. Efallai bod yr Incas eisiau bod yn agosach at eu duwdod. Yn 16. Dihangodd y ddinas sylw concwerwyr Sbaen, ond ar ôl diflaniad Ymerodraeth Inca diflannodd yn llwyr yn y llystyfiant a oedd yn ymledu yn naturiol. Yn ôl damcaniaethau, mae'r trigolion wedi ildio i rai afiechydon, fel y frech wen.\nFodd bynnag, mae lleoliad y ddinas wedi bod yn destun rhyfeddod i wyddonwyr. Mae gwareiddiad dynol bob amser wedi meddiannu tiriogaeth ychydig gannoedd o fetrau uwch lefel y môr. Dim ond llond llaw o ddinasoedd a adeiladwyd ar y ffin dau gilometr uwch lefel y môr. Ond adeiladwyd Machu Picchu mewn lle anhygyrch iawn a gwallus yn dectonig, pam?\nMae ymchwil newydd a gynhaliwyd gan Ruald Menegat, daearegwr ym Mhrifysgol Ffederal Brasil Rio Grande do Sul, yn awgrymu y gallai fod yr ateb yn uniongyrchol gysylltiedig â'r gwallau daearegol hyn o dan y ddinas. Yn wir, ar sail dadansoddiad geoarchaeolegol, mae'n ymddangos bod yr Incas wedi adeiladu eu dinas, fel rhai dinasoedd eraill, mewn lleoedd lle mae gwallau tectonig yn dod ar draws ac nad yw ei lleoliad yn ddamweiniol.\nX islaw'r ddinas\nCofnodwyd cyfuniad o ddelweddau lloeren a gwnaed mesuriadau maes - mapiodd Menegat rwydwaith o aflonyddwch croestoriadol o dan y wyrth Inca hon. Dangosodd y dadansoddiad fod yr aflonyddwch yn wahanol. Mae craciau bach yn y cerrig, ond mae yna hefyd linell o graciau 175 cilometr o hyd sy'n effeithio ar gyfeiriadedd yr afon yn y dyffryn.\nMae'r methiannau hyn wedi digwydd mewn sawl “perllan”, ac mae rhai ohonynt yn cyfateb i'r prif barthau methiant sy'n gyfrifol am dwf Mynyddoedd Canol yr Andes dros yr wyth miliwn o flynyddoedd diwethaf. Y mwyaf rhyfedd yw bod rhai o'r gwallau hyn yn canolbwyntio ar ogledd-ddwyrain-de-orllewin ac eraill yn canolbwyntio ar ogledd-orllewin-de-ddwyrain. Gyda'i gilydd maen nhw'n creu "X" dychmygol sy'n gorwedd ychydig islaw Machu Picchu.\nMeistri creigiau wedi torri\nMae adeiladau unigol, grisiau a chaeau amaethyddol yn cael eu codi yn unol â'r tueddiadau hyn o wallau daearegol mawr. Mae dinasoedd Inca eraill fel Ollantaytambo, Pisac a Cusco yn yr un ffordd yn union. Fe'u hadeiladwyd yng nghanol gwallau tectonig - ar groesffordd methiannau. Mae pob dinas yn fynegiant o'r aflonyddwch mawr yn y rhwydwaith daearegol.\nMae gwallau tectonig yr un mor bwysig yma â'r cerrig yr adeiladwyd y ddinas ohonynt. Mae gwaith maen heb forter yn cynnwys cerrig sydd wedi'u cysylltu'n berffaith fel na fyddech chi'n mewnosod cerdyn credyd rhyngddynt. Defnyddiodd yr Incas ddeunyddiau adeiladu o'r parth egwyl. Oherwydd bod y cerrig wedi cracio, nid oedd mor anodd eu torri a'u torri. Mae'n debygol bod y dirwedd a ddifrodwyd nid yn unig wedi cynnig buddion cerfio a pheiriannu cerrig i'r Inca yn hawdd. Mae'n ymddangos bod gwallau tectonig wedi achosi i'r dŵr gael ei gyfeirio tuag at y ddinas. Oherwydd y safle uchel, nid oes unrhyw risg o eirlithriadau a thirlithriadau, fel sy'n gyffredin fel arall mewn ardaloedd mynyddig uchel.\nPe bai stormydd a glawogydd rhy drwm yn cyrraedd, oherwydd aflonyddwch mewn tectoneg, byddai'r dŵr yn golchi i ffwrdd yn gyflym iawn, felly cafodd y risg o lifogydd ei ddileu. Felly mae'n ymddangos bod Ymerodraeth Inca yn ymerodraeth o "greigiau toredig" a dinasoedd a adeiladwyd yn glyfar iawn.\nFFEITHIAU CYFRIFOL - O Dde America a thu hwnt. Beth sydd wedi newid ers Atgofion y Dyfodol? A eglurwyd y rhyfeddodau pensaernïol dirgel a chyfrinachau eu dirywiad? A yw gwyddonwyr ac archeoleg glasurol wedi dod o hyd i esboniadau argyhoeddiadol ar eu cyfer?\nTagiau: gwareiddiadau hen, llystyfiant\n1747x Darllenwyr 2\n1254x Darllenydd 1


Hafan / Aberllefenni Quarry\nChwarel Aberllefenni yng Ngwynedd oedd y chwarel lechi olaf i fod yn gweithio i’r de o Flaenau Ffestiniog a bu miloedd yn gweithio yno dros y blynyddoedd. Mae’n cynnwys tair chwarel – Foel Grochan, Hen Gloddfa a Cenuant Ddu, ac yn dechnegol, cloddfeydd yw’r rhain yn hytrach na chwareli gan fod yr holl waith o gloddio’r graig yn digwydd o dan y ddaear. Credir bod mwyngloddio wedi dechrau yng Nghwm Hengae (i’r gorllewin o bentref Aberllefenni) mor bell yn ôl â’r bedwaredd ganrif ar ddeg, tra mae’r cofnod cynharaf o lechi’n cael eu cynhyrchu yn dyddio yn ôl i 1500 gan i lechi ar do Plas Aberllefenni ddod o’r chwarel honno.\nPan oedd y chwarel yn ei hanterth penodwyd gŵr o’r enw Robert Hughes yn rheolwr ar y chwarel yn 1873 a chyflogwyd 180 o ddynion yno y flwyddyn honno. Llwyddodd y chwarel i oroesi cyfnod y dirwasgiad yn yr 1930au er i’r wythnos waith gael ei thorri i dri diwrnod am gyfnod yn ystod y cyfnod hwn. Dirywiodd y diwydiant llechi ymhellach wedi’r Ail Ryfel Byd ac erbyn 1950 dim ond rhyw 40 o ddynion oedd yn gweithio yno. Yn sgil moderneiddio a buddsoddiad mewn peirannau newydd parhawyd i gynhyrchu llechi yn Foel Grochan ymlaen i’r 1990au. Roedd y llechen oedd yn cael ei chloddio yn Aberllefenni yn un las tywyll ac eithriadol o galed – ac mae’n debyg mai un o’r rhesymau pam lwyddodd y chwarel i oroesi cyhyd oedd ansawdd ardderchog y llechen oedd yn cael ei chloddio o’r gwythïennau cul.\nPenderfynwyd dirwyn y gwaith i ben yn 2003 gan nad oedd hi bellach yn gwneud synnwyr yn economaidd i barhau i gloddio, a phan gaewyd y gwaith, dim ond tri dyn oedd yn gweithio yno. Mae’r casgliad hwn o ffotograffau gan Ray Gunn yn cynnwys cofnod o’r wythnos waith olaf o dan y ddaear yn y chwarel, gyda’r tri gŵr olaf erioed i fod yn gweithio i lawr yno: Philip Evans (fforman), Glyn Davies ac Idris Lewis.\nMae 48 eitem yn y casgliad\nGweithwyr yn Chwarel Aberllefenni, yr wythnos...\nChwarel Aberllefenni, yr wythnos waith olaf o...\nAberllefenni Quarry, Machynlleth\nGweithwyr Chwarel Aberllefenni, Machynlleth\nYr hen gwt talu yn Aberllefenni\nY tŷ troi yn Aberllefenni, wedi ei yrru gan ddŵr\nGolygfa o'r tomenni llechi yn chwarel Aberllefenni\nChwarel Lechi Aberllefenni, 2004\nChwarel Lechi Aberllefenni gan Ray Gunn\nClochdy swyddfa chwarel lechi Aberllefenni 2009\nChwarel lechi Aberllefenni 2009\nInclein yn chwarel lechi Aberllefenni 2009\nRay Gunn yn chwarel lechi Aberllefenni 2009\nRay Gunn yn chwarel Aberllefenni 2009\nChwarel Lechi Aberllefenni\nChwarel lechi Aberllefenni 2007\nChwarel lechi Aberllefenni, 2007\nChwarel lechi 2007\nYmweliad â Chorris efo'r Wyrion\nChwarel lechi Aberllefenni 2015\nCollection created: 21/10/2019\n718 wedi gweld yr eitem hon\nLlechi a Phlwm\nRT @NatMuseumArt: Golygfa o Bontypridd o 1855 gan John Petherick (1788-1861)- oes unrhyw un yn gallu adnabod yr union leoliad? An 18… https://t.co/nAKv42Iw0f — 1 diwrnod 16 awr yn ôl


Polisi Cyhoeddi Safon - GwerthwchiGymru\nPolisi Cyhoeddi Safon Data Contractio Agored (OCDS): Canllaw i Ddefnyddwyr Data\nDatblygwyd y ddogfen hon i helpu i egluro sut mae OCDS yn gweithio a sut y gellir cael gafael ar y data gan GwerthwchiGymru.\nGwerthwchiGymru yw porth hysbysebu cenedlaethol Cymru sy'n rhoi mynediad am ddim i gyflenwyr at gyfleoedd contract. Nod cyhoeddi data yn http://gwerthwchigymru.llyw.cymru yw sicrhau bod gwybodaeth o hysbysiadau sy'n ymwneud â chaffael cyhoeddus yng Nghymru ar gael ar-lein i Safonau Data Contractio Agored (OCDS). Mae hyn yn golygu y gall unrhyw barti â diddordeb ddefnyddio, ailddefnyddio ac ailddosbarthu'r data yn unol â'r Drwydded Llywodraeth Agored.\n1. Diben cyhoeddi\nCyhoeddir y data ar GwerthwchiGymru yn unol â'r Safon Data Contractio Agored (OCDS). Mae tri chysyniad y tu ôl i'r OCDS:\nMae Contractio Agored yn ymwneud â chyhoeddi a defnyddio gwybodaeth agored, hygyrch ac amserol am gontractio cyhoeddus i ymgysylltu â dinasyddion a busnesau i ddatrys problemau a sicrhau canlyniadau. Mae'r canlyniadau hyn yn cynnwys gwella effeithlonrwydd, effeithiolrwydd a chywirdeb system gontractio gyhoeddus.\nMae Data Agored yn ddata y gall unrhyw un ei ddefnyddio, ei addasu a'i rannu'n rhydd at unrhyw ddiben. Mae hyn yn ei gwneud yn ofynnol i ddata fod yn hygyrch ac yn ddarllenadwy i beiriant, ac i ganiatâd gael ei roi i'w ailddefnyddio.\nMae Safon Data yn diffinio strwythur ac ystyr data er mwyn datrys amwysedd a helpu systemau a phobl i'w ddehongli. Mae'r OCDS JSON Schema diweddaraf ar gael ar wefan y Bartneriaeth Contractio Agored.\nMae'r OCDS yn adeiladu ar bob un o'r tri chysyniad hyn, a nod terfynol yr OCDS yw helpu i ddarparu contractio agored gan ddefnyddio data agored safonedig. Mae'r OCDS yn disgrifio sut i gyhoeddi data a dogfennau ar gyfer caffael nwyddau, gwaith a gwasanaethau. Mae'n sicrhau bod data contractio ar gael i unrhyw un ei ddefnyddio, ei addasu a'i rannu, at unrhyw ddiben. Fe'i crëwyd i gefnogi sefydliadau i gynyddu tryloywder, a chaniatáu i ystod eang o ddefnyddwyr ddadansoddi data contractio yn ddyfnach.\nGellir dod o hyd i wybodaeth ychwanegol ar y Safon Data Contractio Agored — Dogfennaeth Safon Data Contractio Agored 1.1.5 (open-contracting.org)\n2. Manylion cyhoeddi\nCael mynediad i'r data\nMae GwerthwchiGymru yn sicrhau bod data OCDS ar gael drwy nifer o ffyrdd i ddiwallu anghenion gwahanol ddefnyddwyr. Mae'r canlynol ar gael yn uniongyrchol o wefan GwerthwchiGymru.\nLawrlwytho rhyddhau swmp OCDS (JSON)\nFfeiliau misol wedi'u segmentu yn ôl dyddiad rhyddhau\nAddas i'w ddadansoddi a/neu ei storio mewn cronfa ddata o ddogfennau\nLawrlwytho cofnod OCDS Swmp (JSON)\nSylwi ar ffeiliau teulu wedi'u segmentu yn ôl y dyddiad rhyddhau cychwynnol\nLawrlwytho rhyddhau swmp OCDS (CSV)\nArchif ZIP misol sy'n cynnwys cyfresi CSV aml-dabl o ddata OCDS, wedi'i segmentu yn ôl dyddiad rhyddhau.\nAddas i'w ddadansoddi mewn meddalwedd taenlenni a/neu storio mewn cronfa ddata berthynol.\nLawrlwytho cofnod Swmp OCDS (CSV)\nHysbysiad o ffeiliau teulu archif ZIP sy'n cynnwys cyfresi CSV aml-dabl o ddata OCDS, wedi'i segmentu yn ôl y dyddiad rhyddhau cychwynnol.\nRhyddhau API (JSON)\nAPI rhaglenmatig gyda pharamedrau ymholiad ar gyfer ID ail-lenwi OCID, dyddiad rhyddhau, math o notice a math o allbwn.\nYn addas ar gyfer mynediad gan offer digidol i gael gafael ar ddata a ddiweddarwyd yn ddiweddar neu i lawrlwytho is-set o ddata\nCofnodi API (JSON)\nAPI rhaglenmatig gyda pharamedrau ymholiad ar gyfer ID ail-lenwi OCID, dyddiad rhyddhau, math o hysbysiad a math o allbwn.\nYn addas ar gyfer mynediad drwy offer, i gael gafael ar ddata a ddiweddarwyd yn ddiweddar neu i lawrlwytho is-set o ddata\nLawrlwytho cofnod TED Swmp (JSON)\nFfiledau misol wedi'u segmentu yn ôl y dyddiad cyhoeddi cychwynnol\nLawrlwytho cofnod TED Swmp (XML)\nFfibrau misol wedi'u segmentu yn ôl y dyddiad cyhoeddi cychwynnol\nMae pob hysbysiad hefyd ar gael fel tudalen we ac mae defnyddwyr yn gallu lawrlwytho'n unigol mewn PDF neu html\nGellir dod o hyd i'r dogfennau API yma\nMae'r ffeiliau lawrlwytho swmp wedi'u segmentu fel a ganlyn: Mis a blwyddyn pan gyhoeddwyd yr hysbysiad. Bydd mis calendr llawn o hysbysiadau yn cael ei ddychwelyd.\nMae Sell2Wales yn darparu data contractio agored i gefnogi archwilio a defnyddio data contractio ar yr url canlynol:\nMae'r porth yn darparu swyddogaeth chwilio a hidlwyr i ganiatáu i ddefnyddwyr archwilio gwahanol gamau cylch oes caffael y broses gontractio. Gall defnyddwyr chwilio a hidlo ar:\nMae'r data a ddarperir yn OCDS yn fapio uniongyrchol o system Daily Electronic OJEU Tenders (TED), yn unol â'r canllawiau ar wefan OCDS.\nDolenni i setiau data perthnasol\nMae Llywodraeth Cymru hefyd yn rhyddhau setiau data a gwybodaeth arall a allai fod yn ddefnyddiol i ddefnyddwyr data yng nghyd-destun ein cyhoeddiadau OCDS ar https://statscymru.llyw.cymru/Catalogue\n3. Cwmpas y data\n1 Tachwedd 2016 ymlaen\nPob awdurdod contractio yng Nghymru (Mae sefydliadau eraill a allai ddefnyddio'r safle i hysbysebu cyfleoedd contract yn cynnwys elusennau a'r cyrff hynny sy'n ad-dalu cyllid y sector cyhoeddus) Mae'r lleoliad hefyd yn cyhoeddi cyfleoedd gan sefydliadau'r sector preifat sy'n gysylltiedig â chontract cyhoeddus.\nGellir defnyddio GwerthwchiGymru i hysbysebu contractau o unrhyw werth, ond mae trothwyon y mae'n rhaid i gyrff sector cyhoeddus hysbysebu eu cyfleoedd arnynt, sef:\nNwyddau a Gwasanaethau – dros £25,000\nGwaith – dros £2m\nMathau o brosesau\nYr holl brosesau caffael cyhoeddus sydd ar gael o dan Reoliadau Contractau Cyhoeddus 2015 yn ogystal â hysbysiadau dyfarnu a gyhoeddir ar gyfer dyfynbrisiau (Dyfynbrisiau Cyflym) islaw'r trothwyon a nodir yn y ddeddfwriaeth uchod.\nCam Cynllunio (Hysbysiadau PIN), Hysbysebu a Dyfarnu (gan gynnwys hysbysiadau dyfarnu ar gyfer galwadau o gytundebau fframwaith lle mae'r rhain wedi'u cynnal drwy GwerthwchiGymru).\nDarperir hanes newid ar gyfer pob proses gontractio drwy ddatganiadau sy'n gysylltiedig ag id pob contract (OCID). Cyhoeddir hyn yn ddyddiol fel y nodir yn "Creu setiau data OCDS"\nData byrfyfyr GwerthwchiGymru yn strwythur Rhyddhau a Phecyn, sy'n golygu y gallwch weld teulu'r ddogfen lawn drwy ddefnyddio gwerth OCID, neu gallwch gael datganiad i weld yr holl ddata o un math.\n4. Rhestr o estyniadau\nMae'r estyniad BidStatistics yn ychwanegu gwybodaeth am Werth Lot (Cyfanswm a'r Bidiau Uchaf/Isaf), yn ogystal â darparu data ar ymatebion yn ôl sector/math o fusnes.\nMae'r estyniad lotiau yn cynnal strwythur cyffredinol datganiad OCDS, gydag eitemau, dogfennau a cherrig milltir yn nythu ar unwaith o fewn adrannau tendr, dyfarniadau a chontractau, ond mae'n cyflwyno amrywiaeth o Lotiau yn yr adran dendro, a'r gallu i groesgyfeirioLot cysylltiedig penodol ar gyfer pob eitem, ac amrywiaeth oLots cysylltiedig ar gyfer dogfennau, cerrig milltir a dyfarniadau.\n5. Cyfrifoldeb, cyswllt ac adborth\nMae GwerthwchiGymru yn gyfrifol am y cyhoeddiad OCDS hwn ond nodwch nad ydynt yn gyfrifol am y data a gofnodwyd gan y prynwr. Os oes gennych unrhyw gwestiynau am ymarfer caffael penodol, cysylltwch â'r prynwr a restrir ar yr hysbysiad.\nAnfonwch unrhyw adborth drwy'r ffurflen adborth ar GwerthwchiGymru. Fel arall, cysylltwch â ni drwy'r rhif ffôn canlynol: 0800 222 9004\nRydym yn croesawu adborth ar ein data agored ac yn annog defnyddwyr data ac aelodau'r cyhoedd i gysylltu â syniadau ar sut i wella ein setiau data agored.\nPan fyddwch yn rhoi adborth, byddwn yn cysylltu â chi i gydnabod eich neges ac efallai y byddwn yn mynd ar drywydd unrhyw eglurhad os bydd angen. Ar ôl trafod eich adborth, efallai y byddwn yn cysylltu â chi i roi gwybod i chi pa gamau sy'n cael eu cymryd.\nMae'r data ar GwerthwchiGymru wedi'i drwyddedu gan ddefnyddio'r Drwydded Llywodraeth Agored.\nMae hyn yn caniatáu i ddefnyddwyr:\ncopïo, cyhoeddi, dosbarthu a throsglwyddo'r Wybodaeth;\nmanteisio ar y Wybodaeth yn fasnachol ac yn anfasnachol er enghraifft, drwy ei chyfuno â Gwybodaeth arall, neu drwy ei chynnwys yn eich cynnyrch neu'ch cais eich hun.\n7. Gwybodaeth ychwanegol\nEfallai y bydd y wybodaeth ychwanegol ganlynol yn ddefnyddiol i chi:\nPartneriaeth Contractio Agored\nNid yw mynediad i GwerthwchiGymru yn awgrymu bod Llywodraeth Cymru na Proactis wedi gwirio dilysrwydd, cywirdeb, digonolrwydd, addasrwydd, cyflawnrwydd ac amseroldeb y wybodaeth a ddarperir drwy ein gwefan. Darperir data caffael gan endidau prynu. Ni allwn warantu bod data a ddarperir gan y gwahanol endidau sy'n cyfrannu at ddata OCDS yn cael ei ddiweddaru. Mae'r wybodaeth yn y dogfennau sy'n cyd-fynd â'r broses gaffael yn ddigideiddio'r dogfennau a anfonir gan endidau prynu, mae unrhyw gyhoeddiad yn gasgliad ffyddlon a chyflawn o'r ddogfen a gyhoeddwyd gan yr endid swyddogol, heb ychwanegiadau, diddymiadau neu gywiriadau o unrhyw natur. Nid yw Llywodraeth Cymru yn gyfrifol am y penderfyniadau a wneir o'r wybodaeth a ddosbarthwyd yn GwerthwchiGymru nac am ddathliadau posibl a achosir i'r defnyddiwr sy'n ymweld neu i drydydd partïon oherwydd gweithredoedd sy'n seiliedig ar y wybodaeth a gafwyd ar y safle yn unig.


Mai | 2009 | BLOG GARDDIO BETHAN GWANAS\nRussell a Beti\nMai 10, 2009, 10:24 pm\nGlywsoch chi o ta? Mi wnes i fwynhau’n arw, a dwi’n meddwl bod Beti wedi mwynhau hefyd. Does na’m llawer o bobol fatha Russell o gwmpas – nid dan 50 beth bynnag! Mi fydd sawl un wedi eu synnu efo’i ddewis o o fiwsig, ond roedden ni yn Byw yn yr Ardd yn gwybod hyn ers talwm – a phawb sydd wedi bod allan efo fo gyda’r nos. Mae o wrth ei fodd yn canu’r hen ganeuon ar dop ei lais wedi peint neu ddau …\nFelly llongyfarchiadau i ti Russell – roeddet ti’n grêt! Ac mae Nain yn meddwl dy fod ti’n annwyl ofnadwy. O, ac mi fydd Marian Roberts yn dy addoli di am byth, rwan.\nBe oeddech chi’n ei feddwl o’r sgwrs ta?\nY pwll bellach\nMai 6, 2009, 3:03 pm\nWel, dyma sut mae o’n edrych rwan. Fues i’n brysur yn llwytho mwy o gerrig mawr ynddo fo er mwyn i’r penbyliaid gael lle i guddio, ond dwi angen gneud mwy i guddio’r rwber aflwydd na rownd yr ochrau. Mae’r planhigion i gyd wedi tyfu’n anhygoel o sydyn ac mae na bob math o bryfetach yno rwan. Ond y lili ddwr sy’n tynnu fy sylw i bob tro. Dim blodau eto, ond mae’r dail yn gosod eu stondin yn dda:\nY dail coch na ydyn nhw. Del tydyn? Mi fydda i wedi cynhyrfu’n rhacs pan ddaw’r blodau a does gen i ddim syniad pryd fydd rheiny yn ymddangos. Dim coesau ar y penbyliaid eto chwaith. Pawb yn edrych ymlaen!\nEdrych ymlaen at Beti fory hefyd – os mai Russell sydd wrthi tro ma wrth gwrs. Amynedd pia hi …\nO ia, cofiwch fynd i’ch mart lleol i chwilio am fargeinion i’r ardd – ges i ‘water butt’ am £8 a bin tyfu tatws am £4! Newydd eu plannu …\nMai 1, 2009, 1:46 pm\nDdrwg iawn gen i os wnes i eich camwarwain. Dwi’n beio Russell fy hun. Fo ddeudodd ei fod o’n meddwl ei fod o ar Beti a’i Phobl ddydd Iau. Mi wnes i aros adre’n sbeshal i wrando, ac nid y fo oedd o!\nEfallai mai wythnos nesa fydd o ta. Dwn i’m.\nWedi bod yn plannu yn fy ngwely uchel/dyrchafedig/be bynnag ydi ‘raised bed’ ddoe a heddiw ond dim mynedd i lwytho llun heddiw felly bydd raid i chi aros. Tyff! Mae gen i gampafan i’w glanhau.